qundao/data-zh-poetry huggingface dataset:
三味轩为张瑞卿
作者：董纪
朝代：明

人莫不饮食，所病知味少。惟有江东老步兵，世味深知见几早。菰嫩儿臂白，莼香钗股肥。鲈鱼更堪脍，四腮天下稀。人生贵适意，富贵将何为。万钱下箸空暴殄，千钟食禄多忧疑。当时岂真为口腹，直指秋风作题目。敢言主簿死铜驼，华亭鹤唳伤都督。步兵上天家法在，子子孙孙今几代。侍郎夕食止卜匏，此云三味犹嫌汰。见在生前酒一杯，何如身后名千载。
上滩
作者：董纪
朝代：明

滩声何汹涌，未到已先闻。乱石狼牙出，支流燕尾分。天寒虹复见，山晚日初曛。倦客无机事，沙鸥自一群。
下滩
作者：董纪
朝代：明

一滩盘几曲，两界会三叉。磊磊水中石，斑斑岩上花。牛归知熟路，犬吠是谁家。舟子相催促，天寒日易斜。
与俞原肃
作者：董纪
朝代：明

相别相逢二十年，吊生问死各凄然。交游零落无多在，乡里萧条不及前。荒陇夜闻翁仲泣，废台今见牧儿眠。何须对此空惆怅，见在深杯且共传。
与俞原肃留别十首
作者：董纪
朝代：明

别时容易见时难，莫作寻常客子看。二十年来逢一度，四千馀里到长安。别时容易见时难，愁上心来有万端。传语不如亲会面，临行欲发又盘桓。别时容易见时难，对酒当歌且尽欢。不就目前同一醉，明朝何处盻征鞍。别时容易见时难，屈指凡经廿岁寒。更去更来能几度，并州已作故乡看。别时容易见时难，渺渺春江送木兰。三叠阳关休唱尽，一声凄楚一心酸。别时容易见时难，无计相留看牡丹。去向洛阳城里过，不知何处可凭阑。别时容易见时难，和恨和愁写一摊。若遇后来相忆处，聊将纸上笔踪看。别时容易见时难，我钓吴淞尔钓磻。遮莫子牙钩饵大，四腮风味属张翰。别时容易见时难，芳草萋萋不忍看。况是春深无雁过，到家谁与寄平安。别时容易见时难，两地相思总一般。世上此情何日已，除非石烂海波乾。
与俞原肃留别十首·其一
作者：董纪
朝代：明

别时容易见时难，莫作寻常客子看。二十年来逢一度，四千馀里到长安。
与俞原肃留别十首·其七
作者：董纪
朝代：明

别时容易见时难，和恨和愁写一摊。若遇后来相忆处，聊将纸上笔踪看。
与俞原肃留别十首·其三
作者：董纪
朝代：明

别时容易见时难，对酒当歌且尽欢。不就目前同一醉，明朝何处盻征鞍。
与俞原肃留别十首·其九
作者：董纪
朝代：明

别时容易见时难，芳草萋萋不忍看。况是春深无雁过，到家谁与寄平安。
与俞原肃留别十首·其二
作者：董纪
朝代：明

别时容易见时难，愁上心来有万端。传语不如亲会面，临行欲发又盘桓。
与俞原肃留别十首·其五
作者：董纪
朝代：明

别时容易见时难，渺渺春江送木兰。三叠阳关休唱尽，一声凄楚一心酸。
与俞原肃留别十首·其八
作者：董纪
朝代：明

别时容易见时难，我钓吴淞尔钓磻。遮莫子牙钩饵大，四腮风味属张翰。
与俞原肃留别十首·其六
作者：董纪
朝代：明

别时容易见时难，无计相留看牡丹。去向洛阳城里过，不知何处可凭阑。
与俞原肃留别十首·其十
作者：董纪
朝代：明

别时容易见时难，两地相思总一般。世上此情何日已，除非石烂海波乾。
与俞原肃留别十首·其四
作者：董纪
朝代：明

别时容易见时难，屈指凡经廿岁寒。更去更来能几度，并州已作故乡看。
与太常典簿顾谨中题画二首
作者：董纪
朝代：明

髣髴风烟笠泽东，吴山不与越山同。谁家楼阁停歌舞，旧是夫差避暑宫。滕王高阁倚江浔，画栋珠帘岁月深。南浦西山晴复雨，后人朝暮几登临。
与太常典簿顾谨中题画二首·其一
作者：董纪
朝代：明

髣髴风烟笠泽东，吴山不与越山同。谁家楼阁停歌舞，旧是夫差避暑宫。
与太常典簿顾谨中题画二首·其二
作者：董纪
朝代：明

滕王高阁倚江浔，画栋珠帘岁月深。南浦西山晴复雨，后人朝暮几登临。
与张梦辰陶九成姚比玉陆幼章分韵得山字
作者：董纪
朝代：明

生平无他好，惟在山水间。无钱买山居，年年来看山。九峰多雅趣，一一堪跻攀。良时遇良友，意适几忘还。饮酒莫辞醉，赋诗奚暇删。偷閒乃吾乐，待足何时閒。寒暑有往来，甲子互循环。世上达人辈，营营苦贪悭。少壮忽以过，局促凋朱颜。此语秘勿传，徒取昧者讪。明年幸无事，再来扣禅关。
与张鍊师共饭而双鹤来舞
作者：董纪
朝代：明

道人邀我饭胡麻，分得安期枣似瓜。何处召来双白鹤，直从天上玉皇家。
与胡彦恭同宿释耕所之西轩
作者：董纪
朝代：明

同下西窗榻，凄凉强说诗。暮秋将尽夜，风雨正来时。屡剪生花烛，频誇杀着棋。侍儿先欲寐，意似怪眠迟。
与韦佥宪同登快阁
作者：董纪
朝代：明

西昌城下暂维舟，快阁同登亦胜游。水碧沙明风不起，山青云白雨初收。归来华表能言鹤，飞傍阑干欲下鸥。石刻尘昏细摩认，苏黄词翰至今留。
世情
作者：董纪
朝代：明

世情扰扰亦奚为，百年几枰翻覆棋。东邻旧业已易主，西家新第才寻基。也知石有能言日，莫信马无生角时。青天在上管何事，造物戏人当咎谁。
丙寅岁旦试笔
作者：董纪
朝代：明

偻指浮生半百过，少年豪气渐消磨。人来献岁无他祝，乡里衣冠剩不多。
东坡赤壁图
作者：董纪
朝代：明

月明风细水无波，客有吹箫自倚歌。东望武昌西夏口，山川如此感怀多。
东村隐居为长州赵伯善
作者：董纪
朝代：明

都说长州多绝景，东村只数隐君家。开窗正与青山对，绕屋偏宜绿树遮。梯傍西岩收笋蕨，船来南泖买鱼虾。日长门外无人过，时仗清风扫落花。
东野草堂
作者：董纪
朝代：明

隐迹向东野，草堂幽趣多。门垂系船柳，池放换经鹅。象局间中戏，禅床醉后歌。不知名利客，扰扰欲如何。
中秋对月
作者：董纪
朝代：明

天长地久无年数，已往中秋知几度。世人看月自古今，月色年年只如故。一年一度看中秋，看去看来今白头。不如有酒酹明月，更能几度登高楼。
中秋感怀二首
作者：董纪
朝代：明

今夜中秋月，清光满太空。乾坤同覆载，故旧各西东。馀事皆身外，浮生亦梦中。惟凭一杯酒，酬此桂花风。昔闻天柱乐，今慨庾楼空。玉字青冥上，银桥碧汉东。舞庭鸾绕侧，捣药兔居中。桂子飘香处，凭阑立下风。
中秋感怀二首·其一
作者：董纪
朝代：明

今夜中秋月，清光满太空。乾坤同覆载，故旧各西东。馀事皆身外，浮生亦梦中。惟凭一杯酒，酬此桂花风。
中秋感怀二首·其二
作者：董纪
朝代：明

昔闻天柱乐，今慨庾楼空。玉字青冥上，银桥碧汉东。舞庭鸾绕侧，捣药兔居中。桂子飘香处，凭阑立下风。
中秋玩月次韵胡鼎文别驾
作者：董纪
朝代：明

碧天飞上烂银盘，此夜清光到处看。云絮逐风还片片，露珠垂叶正漙漙。尊前香喷黄金鸭，空外笙来白玉鸾。欲诣姮娥一问讯，只疑高处不胜寒。
乌夜啼
作者：董纪
朝代：明

青桐月仄乌夜啼，银河倒转红楼西。虫声唧唧在四壁，麝兰烟袅金狻猊。碧纱盈盈风暗起，银缸吐花十分喜。试将鸳锦计短长，恰好裁为合欢被。合欢被，缝不成。金斗无温剪刀冷，细意熨帖难为平。沉吟停素手，相思情转多。看罢回文字，粉泪湿香罗。
九月三日奉天门早朝得赐宝镪
作者：董纪
朝代：明

香蔼天门卫仗閒，例随鹓鹭入朝班。侍仪引进名初奏，给事传宣赏就颁。宫扇受风开雉尾，衮衣耀日动龙颜。腐儒何幸遭明圣，得预观光禁阙间。
九月十四日上亲策试赐膳华盖殿西庑下以大行皇后丧设酒不荤
作者：董纪
朝代：明

大明开运主文昌，多士争能翰墨场。有分只尝光禄酒，无缘得享大官羊。殿庭重典归仪礼，乐府新声出教坊。喜动天颜蒙顾问，朝衣熏染御炉香。
九江道中二首
作者：董纪
朝代：明

吴头之西楚尾东，路分川广此俱通。水来彭蠡滔滔白，树对浔阳的的红。司马泪多衫易湿，翰林才逸句何雄。风帆且莫匆匆过，瀑布香炉在望中。湖口路分如曲叉，山连吴楚水无涯。行舟破浪十双橹，野店傍桥三四家。负炭急呼招渡客，悬罾逆上洑流槎。南方地暖春偏早，开遍寒梅一树花。
九江道中二首·其一
作者：董纪
朝代：明

吴头之西楚尾东，路分川广此俱通。水来彭蠡滔滔白，树对浔阳的的红。司马泪多衫易湿，翰林才逸句何雄。风帆且莫匆匆过，瀑布香炉在望中。
九江道中二首·其二
作者：董纪
朝代：明

湖口路分如曲叉，山连吴楚水无涯。行舟破浪十双橹，野店傍桥三四家。负炭急呼招渡客，悬罾逆上洑流槎。南方地暖春偏早，开遍寒梅一树花。
书亭林寺壁
作者：董纪
朝代：明

事在梁陈史可稽，读书堆上草萋萋。多年不作青衣梦，几夜空闻白马嘶。水底断碑犹有记，壁间醉墨可无题。老僧又送游人别，日落西林鸦乱啼。
书所见二首
作者：董纪
朝代：明

下马见人头不低，青楼日日醉如泥。杏花坛上摴蒱散，又向城东看斗鸡。眉扫春山髻绾云，银条纱䙏藕丝裙。倚阑跛立娇无语，手托香腮酒半醺。
书所见二首·其一
作者：董纪
朝代：明

下马见人头不低，青楼日日醉如泥。杏花坛上摴蒱散，又向城东看斗鸡。
书所见二首·其二
作者：董纪
朝代：明

眉扫春山髻绾云，银条纱䙏藕丝裙。倚阑跛立娇无语，手托香腮酒半醺。
予与翁应吕同至赣州府是日各从本道予往雩都翁赴惠州作诗送之时十一月十有七日也
作者：董纪
朝代：明

客乡送客不胜愁，君尚驱驰我暂休。好趁梅花登庾岭，直骑官马到罗浮。盘游骨董还中吃，橄榄槟榔莫外求。荒服近闻炎瘴息，公馀饱饭亦何忧。
二乔图
作者：董纪
朝代：明

乔家姊妹尽知书，宫样云鬟学得梳。虽在流离欢亦足，中郎有女不能如。
云松陆宅之先生以别时容易见时难为起句赋律诗一首送俞原肃之武功予亦续貂
作者：董纪
朝代：明

别时容易见时难，到手深杯莫放閒。昔似延平飞剑去，今如合浦得珠还。新愁不脱诗中意，旧泪犹存竹上斑。何事匆匆又分手，征鞍无计可相攀。
亲戚情话诗
作者：董纪
朝代：明

故人前身丁令威，去家多年今复归。江山如旧城郭在，宗族易世邻人非。弟妇从来未识面，升堂叙礼还相见。呼集诸孤伯父前，举觞逐一殷勤劝。为言夫主去从军，五载音书绝不闻。人生有死亦何恨，最苦军籍名犹存。丁男未大要补役，往往移文催不息。纪录申鸣续有条，案吏无钱行未得。期功强近希谁助，叔在旁州守坟墓。今年两度寄声来，又作长淮幕官去。零丁薄命止一躯，况乃累岁多艰虞。残喘虽存食指众，自度何以全诸孤。故人低头听说罢，不觉吞声泪盈把。我今自是羁旅人，有策安能救孤寡。
人居天地间
作者：董纪
朝代：明

人居天地间，所遇皆我宅。视宅已如寄，视身又为客。百年犹苦短，何况不满百。不生竟不死，有失因有得。造物既如此，多言愧缄默。
伍胥庙
作者：董纪
朝代：明

谁载西施出五湖，一朝麋鹿上姑苏。后人说起亡吴恨，犹向台边酹子胥。
会庆堂
作者：董纪
朝代：明

尹山高耸碧崔嵬，会庆堂中百福来。五色灵芝皆瑞象，千年仙鹤岂凡胎。客前嬉戏怜萧愿，兵后间关见老莱。留与子孙誇盛事，品题多出翰林才。
会昌道中
作者：董纪
朝代：明

梭头船子靸鞋轻，逆水上滩三日程。岸回时见虎狼迹，村远不闻鸡犬声。人事往来何日定，世途登顿几时平。老怀莫为投荒怯，喜有青山绕县城。
何如野老住深村二首
作者：董纪
朝代：明

伊喔寒鸡啼未了，人在霜天待天晓。仪礼喧呼已唱名，犹怪朝官来不早。马上公卿兀残梦，手冷青丝无力控。酒醒未得半夜眠，又被纱笼催走动。何如野老住深村，日高丈五犹闭门。此行敢谓儒冠误，进步青云登仕路。不投光范一封书，底用蓬莱三献赋。鸡鸣待诏留金马，日仄拜辞丹陛下。独持使节瘴乡来，性命鸿毛身土苴。何如野老住深村，一生不识州县门。
何如野老住深村二首·其一
作者：董纪
朝代：明

伊喔寒鸡啼未了，人在霜天待天晓。仪礼喧呼已唱名，犹怪朝官来不早。马上公卿兀残梦，手冷青丝无力控。酒醒未得半夜眠，又被纱笼催走动。何如野老住深村，日高丈五犹闭门。
何如野老住深村二首·其二
作者：董纪
朝代：明

此行敢谓儒冠误，进步青云登仕路。不投光范一封书，底用蓬莱三献赋。鸡鸣待诏留金马，日仄拜辞丹陛下。独持使节瘴乡来，性命鸿毛身土苴。何如野老住深村，一生不识州县门。
何必
作者：董纪
朝代：明

恃才何必傲当时，谍谍空言用莫施。磁石引针偏胜玉，干将补履不如锥。商君变法终危已，赵括谈兵竟覆师。独有华山浓睡汉，未来兴废亦先知。
俞东村示教雨窗感兴佳作连篇累牍寓意深远譬如雍门之琴能使听者堕泪讽咏之馀勉强追和不翅鸣瓦釜而配黄钟也
作者：董纪
朝代：明

白发无情不我饶，东风杨柳自新条。蓬莱弱水舟难到，阊阖青云路本遥。晚景生涯何转拙，早年豪气已俱消。闭门只是听春雨，连及莺花也寂寥。老怀多感不能禁，当得春来日日阴。酒为破除聊纵饮，诗因牵帅强搜寻。屋茅直透三重湿，溪水平添数尺深。白发懒梳巾懒戴，寻花问柳更何心。造物难知一听天，贫居无事只安然。能如东老依方酿，胜似中？汲水煎。燕去燕来何必管，花开花落不须怜。百年身世浑忘却，懒散从教雪满颠。
俞东村示教雨窗感兴佳作连篇累牍寓意深远譬如雍门之琴能使听者堕泪讽咏之馀勉强追和不翅鸣瓦釜而配黄钟也·其一
作者：董纪
朝代：明

白发无情不我饶，东风杨柳自新条。蓬莱弱水舟难到，阊阖青云路本遥。晚景生涯何转拙，早年豪气已俱消。闭门只是听春雨，连及莺花也寂寥。
俞东村示教雨窗感兴佳作连篇累牍寓意深远譬如雍门之琴能使听者堕泪讽咏之馀勉强追和不翅鸣瓦釜而配黄钟也·其三
作者：董纪
朝代：明

造物难知一听天，贫居无事只安然。能如东老依方酿，胜似中？汲水煎。燕去燕来何必管，花开花落不须怜。百年身世浑忘却，懒散从教雪满颠。
俞东村示教雨窗感兴佳作连篇累牍寓意深远譬如雍门之琴能使听者堕泪讽咏之馀勉强追和不翅鸣瓦釜而配黄钟也·其三
作者：董纪
朝代：明
体裁：七言律诗

造物难知一听天，贫居无事只安然。能如东老依方酿，胜似中�汲水煎。燕去燕来何必管，花开花落不须怜。百年身世浑忘却，懒散从教雪满颠。
俞东村示教雨窗感兴佳作连篇累牍寓意深远譬如雍门之琴能使听者堕泪讽咏之馀勉强追和不翅鸣瓦釜而配黄钟也·其二
作者：董纪
朝代：明

老怀多感不能禁，当得春来日日阴。酒为破除聊纵饮，诗因牵帅强搜寻。屋茅直透三重湿，溪水平添数尺深。白发懒梳巾懒戴，寻花问柳更何心。
修竹芙蓉四首
作者：董纪
朝代：明

芙蓉花老碧波寒，竹上湘妃泪未乾。日落黄陵庙前路，如今髣髴画中看。十二峰头月欲昏，阳台梦里旧精魂。至今犹恨湘江水，不为娥皇洗泪痕。竹上当年泪未消，又将红粉湿鲛绡。月明听鼓云中瑟，魂断苍梧尚可招。黄陵庙前湘水深，苍梧人去杳难寻。西风洒遍啼红泪，竹上斑斑恨至今。
修竹芙蓉四首·其一
作者：董纪
朝代：明

芙蓉花老碧波寒，竹上湘妃泪未乾。日落黄陵庙前路，如今髣髴画中看。
修竹芙蓉四首·其三
作者：董纪
朝代：明

竹上当年泪未消，又将红粉湿鲛绡。月明听鼓云中瑟，魂断苍梧尚可招。
修竹芙蓉四首·其二
作者：董纪
朝代：明

十二峰头月欲昏，阳台梦里旧精魂。至今犹恨湘江水，不为娥皇洗泪痕。
修竹芙蓉四首·其四
作者：董纪
朝代：明

黄陵庙前湘水深，苍梧人去杳难寻。西风洒遍啼红泪，竹上斑斑恨至今。
倪元镇画
作者：董纪
朝代：明

地僻无人扫，亭前长绿苔。不知丁氏鹤，何日可归来。
偶书
作者：董纪
朝代：明

太行几日为平地，巫峡何年是坦途。三见扬尘东海底，谁能有眼似麻姑。
偶题三首
作者：董纪
朝代：明

东风细雨湿窗纱，日晏黄蜂未报衙。芳草满庭随意绿，时时吹落碧桃花。小径斜穿入竹林，曲阑通转亚花阴。墙隈回得风如旋，落地残红几许深。青石阑干绕曲池，株株杨柳倒垂丝。水心亭上钩帘坐，鱼唼残花口动时。
偶题三首·其一
作者：董纪
朝代：明

东风细雨湿窗纱，日晏黄蜂未报衙。芳草满庭随意绿，时时吹落碧桃花。
偶题三首·其三
作者：董纪
朝代：明

青石阑干绕曲池，株株杨柳倒垂丝。水心亭上钩帘坐，鱼唼残花口动时。
偶题三首·其二
作者：董纪
朝代：明

小径斜穿入竹林，曲阑通转亚花阴。墙隈回得风如旋，落地残红几许深。
先君处士哀诗
作者：董纪
朝代：明

呼儿床下语丁宁，犹记当时历历听。天上已回阊阖梦，人间不见少微星。家藏手泽遗书在，地发神光瘗剑灵。述作为无韩柳辈，三年未勒墓中铭。
六有斋
作者：董纪
朝代：明

人性靡不善，至理无古今。苟能希圣贤，彼心即吾心。升高必自卑，历浅当就深。庄岳置数年，楚子亦齐音。我友清老裔，超然脱尘簪。挥手谢声利，耕凿东溪浔。延师教孙子，买书不论金。暇日私绪馀，闻善意所钦。六有用名斋，佩服作规箴。言动慎躁妄，日夕思无淫。以兹瞬息微，存养防牟侵。仰止敢或懈，常若横渠临。春风扇微和，凉月敷清阴。幽花拂檐舞，好鸟当窗吟。于时一壶酒，自酌还自斟。其中有真乐，乐向其中寻。
养正斋为沈一中
作者：董纪
朝代：明

幽斋绝氛嚣，独擅林塘胜。野色纳虚舟，天光堕明镜。囊琴手亲斲，世事耳慵听。免移北山文，耻捷终南径。洗心玩周易，持志企邹孟。恶名忌食蒿，乱乐思放郑。栖鸟安巢居，游鱼遂川泳。云开月自朗，风止树还定。顺理多所得，与物更无竞。不假身外求，由来复初性。
凤台怀古
作者：董纪
朝代：明

凤去名犹在，龙蟠势莫过。好春三月最，遗恨六朝多。寂寞金莲步，凄凉玉树歌。对花须痛饮，感慨欲如何。
凤鸟何不至
作者：董纪
朝代：明

凤鸟何不至，碧梧空好枝。百世一巢阿，千年一鸣岐。虽云有其名，谁得常见之。余生去古远，仰愧闻而知。仲尼叹吾已，楚狂歌德衰。燕雀争高骞，白日喧枭䲭。箫韶在虞廷，此物当来仪。
击壤歌言民乐有贤令尹而美之也二首
作者：董纪
朝代：明

姑缉麻，妇纺花，丁男在田女在家。吏卒不下乡，官无横科差。老翁弄儿孙，逐影向壁拿。东邻酒，西邻茶，从朝至暮笑呀呀。布谷昨夜鸣，村村补桑麻。不违农作时，今年落秧早。爱民如子县令心，无事扰民如此好。夫撒秧，妻采桑，农事已兴蚕事忙。大麦䔿䔿秀，小麦菶菶长，菜花半稀青间黄。今年县官好，官役不下乡。田家得安业，出入无惊惶。日力岂敢嬉，夜共灯烛光。催了机上布，便是囊中粮。饥寒庶可免，逋负亦可偿。不患心头损新肉，只要眼前医旧疮。
击壤歌言民乐有贤令尹而美之也二首·其一
作者：董纪
朝代：明

姑缉麻，妇纺花，丁男在田女在家。吏卒不下乡，官无横科差。老翁弄儿孙，逐影向壁拿。东邻酒，西邻茶，从朝至暮笑呀呀。布谷昨夜鸣，村村补桑麻。不违农作时，今年落秧早。爱民如子县令心，无事扰民如此好。
击壤歌言民乐有贤令尹而美之也二首·其二
作者：董纪
朝代：明

夫撒秧，妻采桑，农事已兴蚕事忙。大麦䔿䔿秀，小麦菶菶长，菜花半稀青间黄。今年县官好，官役不下乡。田家得安业，出入无惊惶。日力岂敢嬉，夜共灯烛光。催了机上布，便是囊中粮。饥寒庶可免，逋负亦可偿。不患心头损新肉，只要眼前医旧疮。
别侄董时雨二首
作者：董纪
朝代：明

与汝同来汝独归，丁宁语别寸心违。丹阳车子龙江舸，明日东西各自飞。强近无亲骨肉稀，糟糠有妇不胜衣。到家说与痴豚犬，好护瓜田待我归。
别侄董时雨二首·其一
作者：董纪
朝代：明

与汝同来汝独归，丁宁语别寸心违。丹阳车子龙江舸，明日东西各自飞。
别侄董时雨二首·其二
作者：董纪
朝代：明

强近无亲骨肉稀，糟糠有妇不胜衣。到家说与痴豚犬，好护瓜田待我归。
匡方人家
作者：董纪
朝代：明

流水溅溅白石滩，疏林红叶半凋残。溪边略彴山前屋，如在黄筌画里看。
十月十五日奉天殿早朝
作者：董纪
朝代：明

蓬莱日映柘袍黄，宫扇低回翊御床。乐谱总传天上曲，炉烟不是世间香。九重德意通蛮貊，一统根基轶汉唐。晚进小臣亲得睹，愧无才力赋长杨。
十月十有六日早发龙江驿晚泊新河上流望采石山
作者：董纪
朝代：明

船出龙湾去路赊，故乡回首眇天涯。一双柔橹西风逆，三面空樯落日斜。云起淮山将作雨，潮登江岸欲吞沙。明朝采石经行处，闪闪寒空见落鸦。
华清池
作者：董纪
朝代：明

幸蜀殃根在一身，香囊忍委马嵬尘。池中只有残汤水，不见当时出浴人。
南村杂兴次韵陶九成十首
作者：董纪
朝代：明

閒居心不竞，无辱也无荣。涧水流来曲，松风响得清。东林因社入，南亩待时耕。敕断相关事，寻思效子平。郊墟鸣吠接，邻曲往来通。好古襟期远，登高眼界空。鹿肥茸嫩碧，鹤长顶深红。何以扶衰老，君臣药有功。白云和地扫，明月就窗赊。囊蓄三年艾，庭栽四季花。旋炊鱼信美，新酿酒偏嘉。稳代青鞋步，肩舆胜鹿车。祈晨投里社，学圃问园丁。高阁屠龙技，重刊相鹤经。浩歌惊木客，幽讨泣山灵。长为催诗债，人来夜扣扃。雾敛山罗列，云来树隐藏。芝田平似案，花宅小如航。侍立皆清秀，交游尽老苍。閒身百无事，天赐醉为乡。尽称家法好，生计孰云疏。妇肯随夫唱，儿能读父书。为花春载酒，因月夜巾车。惟恐声名出，难容只隐居。爱居山水窟，因此托归耕。不仕名逾重，非臞貌自清。神交来太乙，梦谶应长庚。有酒能留客，毋劳问治生。一曲清泠水，深如濯锦江。啭枝花底鸟，吠窦月中厖。鱼罧通西泖，茶烟起北窗。许多幽隐趣，不让鹿门庞。五柳如今宅，云间第一林。竹肥鞭笋出，松老茯苓深。鹅放临池浴，莺听出谷吟。朝冠非懒戴，发自不胜簪。南村风景异，胜似辋川多。山露前峰塔，江明落照波。诗僧留偈别，学究抱琴过。石上残棋局，旁观已烂柯。
南村杂兴次韵陶九成十首·其一
作者：董纪
朝代：明

閒居心不竞，无辱也无荣。涧水流来曲，松风响得清。东林因社入，南亩待时耕。敕断相关事，寻思效子平。
南村杂兴次韵陶九成十首·其七
作者：董纪
朝代：明

爱居山水窟，因此托归耕。不仕名逾重，非臞貌自清。神交来太乙，梦谶应长庚。有酒能留客，毋劳问治生。
南村杂兴次韵陶九成十首·其三
作者：董纪
朝代：明

白云和地扫，明月就窗赊。囊蓄三年艾，庭栽四季花。旋炊鱼信美，新酿酒偏嘉。稳代青鞋步，肩舆胜鹿车。
南村杂兴次韵陶九成十首·其九
作者：董纪
朝代：明

五柳如今宅，云间第一林。竹肥鞭笋出，松老茯苓深。鹅放临池浴，莺听出谷吟。朝冠非懒戴，发自不胜簪。
南村杂兴次韵陶九成十首·其二
作者：董纪
朝代：明

郊墟鸣吠接，邻曲往来通。好古襟期远，登高眼界空。鹿肥茸嫩碧，鹤长顶深红。何以扶衰老，君臣药有功。
南村杂兴次韵陶九成十首·其五
作者：董纪
朝代：明

雾敛山罗列，云来树隐藏。芝田平似案，花宅小如航。侍立皆清秀，交游尽老苍。閒身百无事，天赐醉为乡。
南村杂兴次韵陶九成十首·其八
作者：董纪
朝代：明

一曲清泠水，深如濯锦江。啭枝花底鸟，吠窦月中厖。鱼罧通西泖，茶烟起北窗。许多幽隐趣，不让鹿门庞。
南村杂兴次韵陶九成十首·其六
作者：董纪
朝代：明

尽称家法好，生计孰云疏。妇肯随夫唱，儿能读父书。为花春载酒，因月夜巾车。惟恐声名出，难容只隐居。
南村杂兴次韵陶九成十首·其十
作者：董纪
朝代：明

南村风景异，胜似辋川多。山露前峰塔，江明落照波。诗僧留偈别，学究抱琴过。石上残棋局，旁观已烂柯。
南村杂兴次韵陶九成十首·其四
作者：董纪
朝代：明

祈晨投里社，学圃问园丁。高阁屠龙技，重刊相鹤经。浩歌惊木客，幽讨泣山灵。长为催诗债，人来夜扣扃。
友人续弦
作者：董纪
朝代：明

煎得鸾胶续断弦，玉台新镜更团圆。刘晨合有神仙分，寻着桃源洞里天。
友兰轩为宁国焦悦民
作者：董纪
朝代：明

庭前不种閒花草，九畹遗芳独向荣。既与善人同臭味，正宜君子托交情。谢家玉树推前辈，栗里黄花愧后生。若把三香比三益，梅花终让国香清。
双桂堂为俞伯刚
作者：董纪
朝代：明

堂前双桂如玉树，众木摇落正芬芳。淮南偃蹇有何异，月里娑婆无此香。连理合时兄弟好，带花移后子孙长。岁收金粟三千斛，天富燕山窦义方。
古意
作者：董纪
朝代：明

妾心石中玉，郎性风中花。花飞自不定，玉洁终无瑕。不照妾心洁，不如弃道旁。任郎轻薄性，飘转随风狂。
可自怡轩
作者：董纪
朝代：明

终日开轩得自怡，白云堪玩不堪持。近疑有路梯天处，閒爱无心出岫时。风引度墙阴覆屋，雨来沾席意催诗。红尘车马方驰逐，我亦浑忘拄颊疲。
台城路·次韵张梦辰秋感
作者：董纪
朝代：明

木犀花落芙蓉绽，知他雁门开未。金谷园中，平泉庄上，又见许多兴废。今非昔比。试仔细思量，越添憔悴。怕上高楼，夕阳山外水东逝。重经王谢邻里，尚依然认得，门巷还是。车马谁来，管弦何在，惆怅盛筵难继。吾生老矣。比宋玉愁多，更加一倍。月到窗前，满城砧韵起。
味莼轩
作者：董纪
朝代：明

尔家江东老步兵，秋风归兴托莼羹。生前惟务一杯酒，身后不图千载名。华亭鹤唳已成恨，松江鲈鱼方可烹。至今世有贤孙子，亦比他人见独明。
唐多令·触事感怀
作者：董纪
朝代：明

举眼便凄凉。寒鸦噪夕阳。二十年、多少兴亡。花榭柳台无片瓦，歌舞地、放牛羊。往事莫思量。说来愁断肠。旧时人、都在他乡。但得酒杯长在手，终日醉何妨。
四时词
作者：董纪
朝代：明

日高绣栊花影满，流苏不动香云暖。春来欲睡起偏迟，犹自向人嫌夜短。墙外秋千士女嬉，海棠开傍禁烟时。金笼鹦鹉新调舌，学得回文锦上诗。象床翠拂潇湘水，碧纱如烟吹不起。珊瑚云枕七宝妆，玉山自倒冰壶里。荷花鸂鶒银屏光，扇车风来薇露香。佳人雪手捲轻翠，荔枝压浆调蔗霜。露下碧梧巢凤寒，悲螀暗啼金井阑。风吹绣帏罗袂薄，琵琶冷落无心弹。谁家月明正捣练，十二阑干愁倚遍。锦水鸳鸯不独栖，芙蓉一夜生新怨。江天欲雪云已同，画堂和气春风中。银鹅金凤盘翠沓，肉屏光照氍毹红。熊掌驼峰羊尾酒，锦筝宝瑟如荑手。烛花落剪香半奁，铜壶滴漏三更后。
四时词·其一
作者：董纪
朝代：明

日高绣栊花影满，流苏不动香云暖。春来欲睡起偏迟，犹自向人嫌夜短。墙外秋千士女嬉，海棠开傍禁烟时。金笼鹦鹉新调舌，学得回文锦上诗。
四时词·其三
作者：董纪
朝代：明

露下碧梧巢凤寒，悲螀暗啼金井阑。风吹绣帏罗袂薄，琵琶冷落无心弹。谁家月明正捣练，十二阑干愁倚遍。锦水鸳鸯不独栖，芙蓉一夜生新怨。
四时词·其二
作者：董纪
朝代：明

象床翠拂潇湘水，碧纱如烟吹不起。珊瑚云枕七宝妆，玉山自倒冰壶里。荷花鸂鶒银屏光，扇车风来薇露香。佳人雪手捲轻翠，荔枝压浆调蔗霜。
四时词·其四
作者：董纪
朝代：明

江天欲雪云已同，画堂和气春风中。银鹅金凤盘翠沓，肉屏光照氍毹红。熊掌驼峰羊尾酒，锦筝宝瑟如荑手。烛花落剪香半奁，铜壶滴漏三更后。
城南早行
作者：董纪
朝代：明

朝出城南宰相街，鸡鸣何处尚喈喈。龙钟步武人争笑，懒坦心情众寡谐。暮景惟添新白发，好山空负旧青鞋。即填沟壑吾何忆，多少英雄骨未埋。
堪笑二首
作者：董纪
朝代：明

毕竟长生药不真，世间谁是百年人。贪夫务得知何意，似欲黄金铸此身。自古兴亡有数存，铜驼曾见棘中蹲。赞皇谩述平泉记，犹欲丁宁戒子孙。
堪笑二首·其一
作者：董纪
朝代：明

毕竟长生药不真，世间谁是百年人。贪夫务得知何意，似欲黄金铸此身。
堪笑二首·其二
作者：董纪
朝代：明

自古兴亡有数存，铜驼曾见棘中蹲。赞皇谩述平泉记，犹欲丁宁戒子孙。
墨梅
作者：董纪
朝代：明

雨蘖烟梢笔意新，东涂西抹宛如真。冰肌玉骨浑非旧，别是孤山一种春。
墨菊二首
作者：董纪
朝代：明

夕餐始见楚人辞，晚遇柴桑亦赋诗。何似颛工写秋色，金壶墨汁更淋漓。三径荒芜靖节归，缁尘暗眼蝶来稀。义熙心事如前日，秖恨黄花与昨非。
墨菊二首·其一
作者：董纪
朝代：明

夕餐始见楚人辞，晚遇柴桑亦赋诗。何似颛工写秋色，金壶墨汁更淋漓。
墨菊二首·其二
作者：董纪
朝代：明

三径荒芜靖节归，缁尘暗眼蝶来稀。义熙心事如前日，秖恨黄花与昨非。
壬戌岁除
作者：董纪
朝代：明

坐听街头爆竹频，故乡风俗异乡人。一年今夜情偏恶，万事明朝迹已陈。灶巷扫除循祀典，州司奔走送门神。莫嫌夜雨添萧瑟，也为炎荒洗瘴尘。
壬申除夕
作者：董纪
朝代：明

吊影灯前泪满腮，听儿忆母哭声哀。宜春帖子何心写，守岁家筵不忍开。老景此时无可奈，新年明日又还来。梅花笑我头斑白，消得屠苏更几回。
壶月轩为李守道
作者：董纪
朝代：明

素壁穹窿类雪窝，窗虚帘薄受明多。风开云母忽瓮破，尘隔水晶初镜磨。只道洞天无昼夜，安知大地有山河。此中皎洁长如许，四面皆墙奈尔何。
夜坐
作者：董纪
朝代：明

金鸭香残犹有烬，银台烛灭仅留心。夜深月到蔷薇架，斜送窗间一角阴。
夜泊江上
作者：董纪
朝代：明

雁叫霜汀鹊绕枝，夜长无寐客眠迟。一灯隔岸渔船火，愁似江枫对照时。
天妃宫次韵王元吉
作者：董纪
朝代：明

何年敕赐天妃号，宫阙岧峣入紫冥。龙女来朝多显异，鲛人作市暗闻腥。黄姑渚阔天通海，丹凤楼高昼陨星。近得瑶池王母约，蓬莱有路到珠庭。
奉简陆宅之先生并晏如上人二首
作者：董纪
朝代：明

人生交结贵相知，白首何嫌契合迟。惠远肯沽陶令酒，杜陵能赋已公诗。山中汤饼无虚日，溪上鲈鱼正及时。更为少留差可意，杖藜来往得追随。司马才名走卒知，樵夫下拜独何迟。暮年乐易惟谈道，终日閒忙只课诗。尚父海滨归有在，管宁辽左去多时。如何得似昌黎语，变化云龙上下随。
奉简陆宅之先生并晏如上人二首·其一
作者：董纪
朝代：明

人生交结贵相知，白首何嫌契合迟。惠远肯沽陶令酒，杜陵能赋已公诗。山中汤饼无虚日，溪上鲈鱼正及时。更为少留差可意，杖藜来往得追随。
奉简陆宅之先生并晏如上人二首·其二
作者：董纪
朝代：明

司马才名走卒知，樵夫下拜独何迟。暮年乐易惟谈道，终日閒忙只课诗。尚父海滨归有在，管宁辽左去多时。如何得似昌黎语，变化云龙上下随。
子猷访戴
作者：董纪
朝代：明

雪夜乘舟意似痴，一时狂态竟谁知。非关兴尽空归去，自觉无由见戴逵。
子猷访戴图为朱梅雪题壁
作者：董纪
朝代：明

清夜开门满山雪，梅云淡锁朦胧月。迸泉走突涧底冰，空谷应声如石裂。此时此景天好奇，天发人趣人无知。自非子猷杀风景，剡溪寂寥徒尔为。扁舟乘兴亦草草，兴尽何须见安道。当时不见故云高，若使见时无此好。高轩素壁瑩如练，乃有徐卿涂抹遍。千载山阴一笑端，髣髴于今画中见。
子猷访戴图为朱梅雪题壁
作者：董纪
朝代：明
体裁：古风

清夜开门满山雪，梅云淡锁朦胧月。迸泉走突涧底冰，空谷应声如石裂。此时此景天好奇，天发人趣人无知。自非子猷杀风景，剡溪寂寥徒尔为。扁舟乘兴亦草草，兴尽何须见安道。当时不见故云高，若使见时无此好。高轩素壁莹如练，乃有徐卿涂抹遍。千载山阴一笑端，髣髴于今画中见。
存介斋箴
作者：董纪
朝代：明

人或未然，我审其几。人图已然，我防其微。静而能虑，动则弗违。避恶如仇，从善如归。毋蔽尔明，视于无形。毋塞尔聪，听于无声。悔吝先觉，咎从何生。是谓存介，慎保令名。
存耕堂为维扬李廷仲
作者：董纪
朝代：明

愚者务兼并，良田亘阡陌。苦作子孙计，贪心犹未塞。有田不自耕，安能知稼穑。但见家不訾，大小生骄佚。殊不晓此田，乃是无情物。百年三易主，到汝知几易。一朝天不佑，复为他人得。李公维扬彦，高世有绝识。丧乱二十年，所向无定迹。或寓南山南，或侨北山北。岂不念子孙，为置美田宅。积金与广业，视彼皆下策。惟于方寸地，平居常种德。诗书即耒耜，仁义乃沟洫。利欲比稂莠，孝悌为黍稷。既无水旱忧，宁假耘耔力。富势不能夺，螟蟊不能贼。一气涵至和，沛然有馀泽。兰芽茁庭砌，玉树森相植。家训重义方，弗效于墙䦧。高堂日清晏，燕乐宜酒食。坐上无白丁，谈笑尽逢掖。封胡与羯末，侃侃咸侍侧。父菑子肯播，慈颜喜盈色。大书特书之，世作贻谋则。
存耕堂为维扬李廷仲
作者：董纪
朝代：明
体裁：古风

愚者务兼并，良田亘阡陌。苦作子孙计，贪心犹未塞。有田不自耕，安能知稼穑。但见家不訾，大小生骄佚。殊不晓此田，乃是无情物。百年三易主，到汝知几易。一朝天不佑，复为他人得。李公维扬彦，高世有绝识。丧乱二十年，所向无定迹。或寓南山南，或侨北山北。岂不念子孙，为置美田宅。积金与广业，视彼皆下策。惟于方寸地，平居常种德。诗书即耒耜，仁义乃沟洫。利欲比稂莠，孝悌为黍稷。既无水旱忧，宁假耘耔力。富势不能夺，螟蟊不能贼。一气涵至和，沛然有馀泽。兰芽茁庭砌，玉树森相植。家训重义方，弗效于墙阋。高堂日清晏，燕乐宜酒食。坐上无白丁，谈笑尽逢掖。封胡与羯末，侃侃咸侍侧。父菑子肯播，慈颜喜盈色。大书特书之，世作贻谋则。
季子延奴初学语见书帙在案时辄作嚅嚅唲唲声若解诵然以其不由教而能尔故喜而赋诗且以示浩使知有所警云
作者：董纪
朝代：明

小儿不识无与之，摊书学诵能嚅唲。他日贤否未可必，眼前便作聪明期。人家爱儿如爱宝，不愿儿多愿儿好。无儿所忧在未得，生得痴儿被儿恼。我年日壮始得男，至今空年十二三。纸笔不好懒无匹，正类豚犬令人惭。阿奴碌碌已如彼，满谓兴宗当在此。君不闻杜陵达道笑渊明，有子贤愚何足齿。
宅之约余中秋过小海楼不克往
作者：董纪
朝代：明

万里长风扫积阴，碧天如洗籁沉沉。今宵何处无明月，比屋谁家有赏心。诗句惊人从和寡，酒杯到手莫辞深。南楼已负凭阑约，老子胡床兴不禁。
宋太祖雪夜幸赵普第
作者：董纪
朝代：明

风雪开门夜甚寒，此来非但一尊欢。江南果是他家物，岂可容人卧侧鼾。
宿紫阳观次韵故人辛好礼题壁三首
作者：董纪
朝代：明

偶然来此问丹砂，坐听松风到日斜。满地白羊都化石，一声黄鹤又还家。铁炉火暖煨山药，石鼎茶香试井花。壁上旧题皆过客，多留姓字后人嗟。雏养胎禽顶转砂，老梅疏影只横斜。俨如蓬岛神仙窟，胜似玄都道士家。犬入丹房偷舐药，鹿游芝径误衔花。世间何事累累冢，华表人归重叹嗟。炼药功深九转砂，丹光一道白虹斜。淮南鸡犬未拔宅，徐市童船当到家。泰华有莲皆十丈，蓬莱无树不三花。方平亲见麻姑说，东海扬尘事可嗟。
宿紫阳观次韵故人辛好礼题壁三首·其一
作者：董纪
朝代：明

偶然来此问丹砂，坐听松风到日斜。满地白羊都化石，一声黄鹤又还家。铁炉火暖煨山药，石鼎茶香试井花。壁上旧题皆过客，多留姓字后人嗟。
宿紫阳观次韵故人辛好礼题壁三首·其三
作者：董纪
朝代：明

炼药功深九转砂，丹光一道白虹斜。淮南鸡犬未拔宅，徐市童船当到家。泰华有莲皆十丈，蓬莱无树不三花。方平亲见麻姑说，东海扬尘事可嗟。
宿紫阳观次韵故人辛好礼题壁三首·其二
作者：董纪
朝代：明

雏养胎禽顶转砂，老梅疏影只横斜。俨如蓬岛神仙窟，胜似玄都道士家。犬入丹房偷舐药，鹿游芝径误衔花。世间何事累累冢，华表人归重叹嗟。
寄仲斋并述草堂新居之乐
作者：董纪
朝代：明

青云甲第嫌高大，却向东皋别业居。有地不栽无用树，满池俱畜可烹鱼。每因客至呼狂药，只厌人来乞草书。时雨桑麻连夜长，老农相庆道何如。
寄延平西芹河泊所官侄时雨十首
作者：董纪
朝代：明

殷勤慈母手中线，念子出门当远游。记得临行密缝意，白云飞处一回头。蛮郎舌作南人语，蛮娘髻效北人梳。新官到任意未惬，禁得满山啼鹧鸪。昔年雷焕丰城剑，化作双龙入水中。去后不知谁复见，殷勤为我问渔翁。西芹女儿茜裙衣，插花来迎官长妻。低头拜跪多礼数，言语不通如鸟啼。淡菜蛤蜊商贩到，荔支圆眼福州来。肩舆尽日行山谷，满路兰花不用栽。榕阴布地晚生凉，风扇钗头茉莉香。通印子鱼初未识，得来惟共细君尝。官机白苧裁将乐，时样乌纱学在京。当暑着来争道好，不劳挥扇也心清。出焙好茶闽上有，带浆新荔浙西无。异乡美味都尝遍，只欠松江巨口鲈。树头柑子如盆大，地上兰花似草多。官舍日高初睡起，隔窗人语是鹦哥。浆调紫蔗宜新压，葖絮红糟已惯尝。在任久居谙土俗，方音食性逐他乡。
寄延平西芹河泊所官侄时雨十首·其一
作者：董纪
朝代：明

殷勤慈母手中线，念子出门当远游。记得临行密缝意，白云飞处一回头。
寄延平西芹河泊所官侄时雨十首·其七
作者：董纪
朝代：明

官机白苧裁将乐，时样乌纱学在京。当暑着来争道好，不劳挥扇也心清。
寄延平西芹河泊所官侄时雨十首·其三
作者：董纪
朝代：明

昔年雷焕丰城剑，化作双龙入水中。去后不知谁复见，殷勤为我问渔翁。
寄延平西芹河泊所官侄时雨十首·其九
作者：董纪
朝代：明

树头柑子如盆大，地上兰花似草多。官舍日高初睡起，隔窗人语是鹦哥。
寄延平西芹河泊所官侄时雨十首·其二
作者：董纪
朝代：明

蛮郎舌作南人语，蛮娘髻效北人梳。新官到任意未惬，禁得满山啼鹧鸪。
寄延平西芹河泊所官侄时雨十首·其五
作者：董纪
朝代：明

淡菜蛤蜊商贩到，荔支圆眼福州来。肩舆尽日行山谷，满路兰花不用栽。
寄延平西芹河泊所官侄时雨十首·其八
作者：董纪
朝代：明

出焙好茶闽上有，带浆新荔浙西无。异乡美味都尝遍，只欠松江巨口鲈。
寄延平西芹河泊所官侄时雨十首·其六
作者：董纪
朝代：明

榕阴布地晚生凉，风扇钗头茉莉香。通印子鱼初未识，得来惟共细君尝。
寄延平西芹河泊所官侄时雨十首·其十
作者：董纪
朝代：明

浆调紫蔗宜新压，葖絮红糟已惯尝。在任久居谙土俗，方音食性逐他乡。
寄延平西芹河泊所官侄时雨十首·其四
作者：董纪
朝代：明

西芹女儿茜裙衣，插花来迎官长妻。低头拜跪多礼数，言语不通如鸟啼。
寄成安尹彭子润
作者：董纪
朝代：明

江湖渺渺白沤寒，只有黄花独耐看。老去庞公惟欲隐，归来陶令已辞官。诗名肯落他人后，酒量何如昔日宽。自是山阴无好兴，扁舟来往不为难。
寄明古镜上人
作者：董纪
朝代：明

山中多雅趣，只有翠微庵。绿树半过屋，白云长满龛。诗留逋客和，禅对隐君谈。拟约胡高士，来寻玉版参。
寄章彦才
作者：董纪
朝代：明

不见故人三十年，偶闻近况客谈边。生涯牢落身犹健，壮志蹉跎发已宣。昔日孩提今跨灶，暮年伉俪续调弦。旧游踪迹都如梦，觅纸题诗意惘然。
寄顾典簿谨中
作者：董纪
朝代：明

暮云离思隔江东，渭北春天树似篷。大药那能消鬓雪，好诗还可愈头风。星移物换人何在，古往今来事不同。又是谁家楼上笛，夜深吹向月明中。
寒江渔者
作者：董纪
朝代：明

浮家一叶小如梭，前载儿孙后载婆。今日天寒难下网，芦花深处避风波。
寒食夙兴闻有祭墦而野哭者因怀梅雪父子澄心祖孙并耕读汝舟孟熙诸迁客况民有饥色屋多逃亡感存念殁悲不胜情
作者：董纪
朝代：明

村落萧条甚，犹如丧乱民。谁家能乐业，何处可容身。野哭添新鬼，风流减旧人。今年寒食泪，不觉易沾巾。
对月有怀陈景容
作者：董纪
朝代：明

见月停杯欲问天，划然长啸鹤惊眠。自从盘古初开辟，看到如今几缺圆。往事梦中空已过，虚名身后不须传。远游宁似归来好，日日瞿塘有覆船。
寿陆宅之先生
作者：董纪
朝代：明

海屋添筹日，天河役鹊时。偷桃嗔曼倩，授枣谢安期。醉里生涯好，閒中岁月迟。若邀汤饼客，须遣广成知。
小山丛竹四首
作者：董纪
朝代：明

虽云覆篑功，崒嵂若天产。自怡道人心，不供俗子眼。有仙何必高，神会即嵩华。岷峨纵在前，当使入我跨。地偏人迹稀，林静鸟声乐。松留石上阴，竹解风前箨。去湿茱萸酒，扶衰枸杞茶。满山屯玉气，平地出丹砂。
小山丛竹四首·其一
作者：董纪
朝代：明

虽云覆篑功，崒嵂若天产。自怡道人心，不供俗子眼。
小山丛竹四首·其三
作者：董纪
朝代：明

地偏人迹稀，林静鸟声乐。松留石上阴，竹解风前箨。
小山丛竹四首·其二
作者：董纪
朝代：明

有仙何必高，神会即嵩华。岷峨纵在前，当使入我跨。
小山丛竹四首·其四
作者：董纪
朝代：明

去湿茱萸酒，扶衰枸杞茶。满山屯玉气，平地出丹砂。
尹节妇
作者：董纪
朝代：明

二十妇道无欠亏，儿未三月身孤嫠。共姜有誓天与圮，令女此心山不移。能扶纲常励风俗，可使旌表光门楣。后来史笔重节义，佳传必资徵是诗。
屏风画意二首
作者：董纪
朝代：明

杏花如锦柳如丝，髣髴西湖二月时。诗意不过模画意，何须画里更题诗。一番雨过一番凉，红藕花开满屋香。四面阑干都傍水，倒看云影度天光。
屏风画意二首·其一
作者：董纪
朝代：明

杏花如锦柳如丝，髣髴西湖二月时。诗意不过模画意，何须画里更题诗。
屏风画意二首·其二
作者：董纪
朝代：明

一番雨过一番凉，红藕花开满屋香。四面阑干都傍水，倒看云影度天光。
嵌峰小隐为宪佥金华滕良载
作者：董纪
朝代：明

绣衣拂袖归山去，光动嵌峰旧隐居。鹤氅不宜秦相印，牙签重整邺侯书。开窗见月呼尊酒，入圃看花待板舆。猿鹤欣然松菊笑，至今狂简只如初。
巎口人家
作者：董纪
朝代：明

簇簇人家竹崦西，悬崖置屋竞高低。石梁横布岩前路，涧水斜通峡外溪。隐隐白云藏吠犬，茸茸碧草卧驯麑。舟中过客方多险，得借晴窗一榻栖。
己巳正月十五日雪中怀仲基公子
作者：董纪
朝代：明

腊前不能分寸积，才入春来便盈尺。彻夜东风吹不消，太阳无光云四塞。莫问宜多与宜少，丰凶未卜为何兆。江山图画若天开，人境一时誇绝好。故人只隔瀼东西，近似山阴到剡溪。乘兴出门还兴尽，此时应已醉如泥。
帐房坐眺次韵张思廉
作者：董纪
朝代：明

壮士如貔力拔山，将军勇气盖人寰。旌旗影里蚩尤动，鼙鼓声中觇骑还。印佩黄金龟作钮，剑磨白雪兽衔镮。不妨谈笑青油幕，预遣精兵夜守关。
庚午除夕风雨大作因思壬戌岁除在按察司官舍无异今夕瞬息之间已及九载慨今念昔不能无怀遂赋此
作者：董纪
朝代：明

向来除夕灯前雨，身在他乡忆草堂。今夜草堂还守岁，灯前听雨说他乡。
开司十日无一人来讼者庭可罗雀书以自诮
作者：董纪
朝代：明

十日官衙无讼听，南山相对坐如痴。却嫌事类不鸣雁，宁免人讥没字碑。未许公孙能吏事，且容何逊得吟诗。晚来偶纵墙东步，赖有梅花慰所思。
开司日偶书
作者：董纪
朝代：明

币聘真惭德不任，新除均荷圣恩深。虽无汲黯开仓力，惟有思谦报国心。每事谨持三尺法，何人敢饵四知金。平生自信如弦直，激浊扬清正在今。
得洛容兄递中报二十韵
作者：董纪
朝代：明

向来出门别，谁作万里看。及闻茂名去，不得送征鞍。高堂有白发，遽违菽水欢。本心岂急仕，君命敢盘桓。六月冒炎瘴，所忧行路难。妻孥每话及，我泪常不乾。新年附书至，到县幸平安。既得消息佳，在远心亦宽。侍仪重报喜，道听传弗端。移赣固就近，讹言竟空欢。递音始真的，果调洛容官。骨肉不在眼，视仆犹肺肝。更失此力助，无乃形影单。虽云有民社，土俗嫌凋残。隃知退食处，对案时长叹。吟腰带围缩，短发那胜冠。几回欲飞往，恨身无羽翰。云山隔长望，万叠青巑岏。征衣未遑寄，又见秋风寒。冀能自爱重，努力当加餐。
怀季明大政二乡友
作者：董纪
朝代：明

乡里衣冠日渐稀，故人又去着戎衣。塞翁得失皆前定，莫向如今怨昨非。
怀静轩
作者：董纪
朝代：明

家世天山烜德辉，两朝阀阅古今稀。褒忠节义垂青史，礼部勋名起白衣。雪洒穹庐驼正乳，月明华表鹤应归。相望万里风尘隔，空羡年年雁北飞。
怀高都官
作者：董纪
朝代：明

凤鸟不鸣吾道微，拟逃名姓老岩扉。襄阳耆旧无多在，洛下衣冠已渐稀。久望东山安石起，未闻辽海管宁归。马融何必为南郡，只合高堂坐绛帏。
思家
作者：董纪
朝代：明

生别双垂泪，虚名五品官。岂能忘顷刻，不见寄平安。远道三千里，孤舟十八滩。何时得归去，细与说艰难。
怡颜轩为夏长文御史
作者：董纪
朝代：明

孤松出岩阿，性岂好奇怪。长材受屈抑，偃蹇为此态。高人识物性，拔置轩槛外。俾全凌云势，萧散极自在。种树如种德，所贵厚能载。欲令枝叶茂，要在根本大。以兹奉亲寿，目到心已会。欣然坐忘倦，轩宇增爽垲。月明看虬龙，风过听竽籁。昔同羊枣嗜，今比甘棠爱。岁寒三友间，此友交独耐。茯苓煮醍醐，艾纳薰馣馤。櫩花落香粉，庭草荫书带。洞启南薰窗，一笑豁晴霭。
悼洛客兄
作者：董纪
朝代：明

射策期空冀北群，却于百粤吊刘蕡。山连高窦天如盖，地接融藤瘴似云。贾谊过秦空有论，相如喻蜀岂无文。深埋万里收归骨，泪洒东冈四尺坟。
惶恐滩夜泊
作者：董纪
朝代：明

天下只闻巫峡险，谁知此处更堪愁。舟穿乱石堆中过，帆向荒山脚下收。闪闪燐灯随魍魉，啾啾蓬颗聚鸺鹠。滩名惶恐非虚得，一夜令人白尽头。
感废
作者：董纪
朝代：明

平泉一废春谁主，开过蔷薇几度花。惟有夕阳知世态，不堪芳草遍天涯。鹤仙动说千年事，燕子都归百姓家。怪见向来歌舞地，何人于此种桑麻。
感废
作者：董纪
朝代：明

桑田或时变成海，古来人物今谁在。燕入乌衣巷陌非，鹤归华表居民改。王家富窟石家楼，至死贪求未肯休。金银成堆珠论斛，一朝尽属他人收。独立西风重歔欷，回头不忍分明视。荆棘丛边瓦砾场，亦是谁家歌舞地。平生两眼醉复醒，看尽人间几兴废。
打姑恶二首
作者：董纪
朝代：明

有树莫容姑恶栖，尔何怨姑犹怒啼。人家有儿亦有妇，不愿使闻如尔妻。姑恶何恶怨未终，世人至今无此风。尔啼莫来近我屋，我姑不与尔姑同。
打姑恶二首·其一
作者：董纪
朝代：明

有树莫容姑恶栖，尔何怨姑犹怒啼。人家有儿亦有妇，不愿使闻如尔妻。
打姑恶二首·其二
作者：董纪
朝代：明

姑恶何恶怨未终，世人至今无此风。尔啼莫来近我屋，我姑不与尔姑同。
折杨柳
作者：董纪
朝代：明

攀折道旁柳，相送道旁人。行人视无用，弃掷随车尘。折来既弃掷，赠之有何情。本不管别离，别离情自生。三复章台词，再和阳关曲。旧恨与新愁，几换依依绿。不如且休折，留与归鸦宿。但使树多阴，归鸦来自熟。
折枝牡丹
作者：董纪
朝代：明

沉香寂寞久无欢，何况杨家百宝阑。池馆买栽谁到老，不如聊写折枝看。
拜月词
作者：董纪
朝代：明

画堂红影摇银烛，绣幕围春香馥馥。晚妆着意新梳沐，梨花月上阑干曲。阑干曲，扫花阴。氍毹席地朝月拜，夜夜愿得长如今。
挹翠楼为周彦章
作者：董纪
朝代：明

元龙豪气高百尺，眼界只嫌平地窄。小楼窗户出林开，面对好山如好客。好山可望不可招，或若有意来相朝。世间万事迹易扫，惟有山色无时消。蓬莱之股畴割左，似是天边落星堕。偶然唤作大小金，十二峰头青朵朵。楼中看山无厌时，阴晴朝暮总相宜。何须他求赋挹翠，倚阑满目无声诗。几家有楼能看山，有楼无人如我閒。山外看山山更好，反胜俗子居山间。
挽全希言学士
作者：董纪
朝代：明

今代瀛洲客，先朝太学生。桓荣稽古力，疏广乞骸情。丹旐书官爵，黄麻载姓名。无人堪继述，墓碣待谁铭。
挽杨仲桓学正
作者：董纪
朝代：明

开卷即潸然，斯人不永年。春秋郯子国，风雨广文毡。遗德令人爱，清诗与世传。至今华表鹤，夜夜月中旋。
捕鱼图
作者：董纪
朝代：明

道士矶头春雨晴，桃花水涨柳风轻。妻孥不缺鱼羹饭，何必人间利与名。
效秦文仲绝句四首
作者：董纪
朝代：明

文渊阁下随朝士，右顺门西待诏人。中使口传銮驾出，各将封事御前陈。日上东华暖雾开，御河金水碧于苔。内廷擎出青凉伞，知是黄门进膳来。朱衣绣袄织金花，宝盖仙幢拥翠华。文武班齐天乐奏，龙头小辇载官家。百官朝罢乘舆还，阶下龙媒立仗间。燕避罘罳风不动，黄金宫阙五云间。
效秦文仲绝句四首·其一
作者：董纪
朝代：明

文渊阁下随朝士，右顺门西待诏人。中使口传銮驾出，各将封事御前陈。
效秦文仲绝句四首·其三
作者：董纪
朝代：明

朱衣绣袄织金花，宝盖仙幢拥翠华。文武班齐天乐奏，龙头小辇载官家。
效秦文仲绝句四首·其二
作者：董纪
朝代：明

日上东华暖雾开，御河金水碧于苔。内廷擎出青凉伞，知是黄门进膳来。
效秦文仲绝句四首·其四
作者：董纪
朝代：明

百官朝罢乘舆还，阶下龙媒立仗间。燕避罘罳风不动，黄金宫阙五云间。
效香奁体二首
作者：董纪
朝代：明

碧桃落尽海棠开，帘幕春深燕子来。心为惜花身病酒，一床弦索锁尘埃。花影重重上绣帘，日高针线已慵拈。试将红叶题诗了，閒把金鎞剔指尖。
效香奁体二首·其一
作者：董纪
朝代：明

碧桃落尽海棠开，帘幕春深燕子来。心为惜花身病酒，一床弦索锁尘埃。
效香奁体二首·其二
作者：董纪
朝代：明

花影重重上绣帘，日高针线已慵拈。试将红叶题诗了，閒把金鎞剔指尖。
斜塘晚泊
作者：董纪
朝代：明

路入斜塘日已昏，田家犬吠出篱根。老翁开户惊相问，何处船来夜识村。
无题二首
作者：董纪
朝代：明

蜘蛛结网为何忙，作茧春蚕自速亡。只有蜜蜂甜得味，终身受用百花香。泛泛人心兽不如，陆家黄耳解传书。残唐亦有孙供奉，耻向东梁致起居。
无题二首·其一
作者：董纪
朝代：明

蜘蛛结网为何忙，作茧春蚕自速亡。只有蜜蜂甜得味，终身受用百花香。
无题二首·其二
作者：董纪
朝代：明

泛泛人心兽不如，陆家黄耳解传书。残唐亦有孙供奉，耻向东梁致起居。
日重光行
作者：董纪
朝代：明

日重光，日日向西没，朝朝出东方。日重光，谁目尔名为太阳。当时羿射十杀九，如何尔独箭不伤。日重光，浴乎咸池拂榑桑，周天不停照八荒。人归长夜台，长夜一何长。日重光，混沌初分有盘古，尔今独在盘古亡。日重光，东方天又明，夜台自冥冥。
旧时月色为吕希阳训导
作者：董纪
朝代：明

月到衡门有意无，相随出塞又归吴。适来此夕又何夕，照见今吾即故吾。屈指秋光重自省，满身花影再谁扶。阴晴圆缺寻常事，消得平生酒几壶。
早发安庆喜得顺风
作者：董纪
朝代：明

船头奔浪响潺潺，雪捲云翻汹涌间。只恐好风帆去疾，匆匆过却小孤山。
早归
作者：董纪
朝代：明

曈昽旭日散林霏，树下开门露滴衣。何处飞来黄蛱蝶，绕篱开遍白蔷薇。斓斑藓石侵棋路，伊轧茅薝响布机。稚子山妻悲复喜，渊明今得弃官归。
昌德言小海楼上即席次韵答陆宅之先生并示晏如上人五首
作者：董纪
朝代：明

八月溪盘馔四腮，如何不饮掌中杯。人生莫为虚名误，尘世难逢笑口开。沧海饥蛟无日饱，岐山鸣凤几时来。清风拔俗高千古，只有桐江旧钓台。莫笑苍颜皱入腮，相逢有酒且衔杯。纵身狂活凌霄附，过眼繁华日及开。白玉韫藏非不售，黄金散尽却还来。十年多少兴亡恨，又见姑苏鹿上台。买鱼江上柳穿腮，过酒墙头菊泛杯。镜里莫羞双鬓改，尊前须放两眉开。鹿门庞老辞徵聘，彭泽渊明赋去来。万事失真均是妄，犹如蜃气结楼台。清茶啜罢味留腮，胜酌金茎露一杯。茅屋秋高重待覆，柴门日晏始教开。青山与世无新故，白鸟亲人自往来。不忍见渠歌舞地，樵夫牧竖日登台。䰐鬖两鬓雪垂腮，消得长生药半杯。枸杞或闻岩下吠，莲花曾见火中开。函关望气青牛度，天竺驮经白马来。道眼同归无物地，也知明镜本非台。
昌德言小海楼上即席次韵答陆宅之先生并示晏如上人五首·其一
作者：董纪
朝代：明

八月溪盘馔四腮，如何不饮掌中杯。人生莫为虚名误，尘世难逢笑口开。沧海饥蛟无日饱，岐山鸣凤几时来。清风拔俗高千古，只有桐江旧钓台。
昌德言小海楼上即席次韵答陆宅之先生并示晏如上人五首·其三
作者：董纪
朝代：明

买鱼江上柳穿腮，过酒墙头菊泛杯。镜里莫羞双鬓改，尊前须放两眉开。鹿门庞老辞徵聘，彭泽渊明赋去来。万事失真均是妄，犹如蜃气结楼台。
昌德言小海楼上即席次韵答陆宅之先生并示晏如上人五首·其二
作者：董纪
朝代：明

莫笑苍颜皱入腮，相逢有酒且衔杯。纵身狂活凌霄附，过眼繁华日及开。白玉韫藏非不售，黄金散尽却还来。十年多少兴亡恨，又见姑苏鹿上台。
昌德言小海楼上即席次韵答陆宅之先生并示晏如上人五首·其五
作者：董纪
朝代：明

䰐鬖两鬓雪垂腮，消得长生药半杯。枸杞或闻岩下吠，莲花曾见火中开。函关望气青牛度，天竺驮经白马来。道眼同归无物地，也知明镜本非台。
昌德言小海楼上即席次韵答陆宅之先生并示晏如上人五首·其四
作者：董纪
朝代：明

清茶啜罢味留腮，胜酌金茎露一杯。茅屋秋高重待覆，柴门日晏始教开。青山与世无新故，白鸟亲人自往来。不忍见渠歌舞地，樵夫牧竖日登台。
昔人种树
作者：董纪
朝代：明

昔人种树时，树小花未开。今日花满树，别人看花来。花开今几度，种树人何处。把酒对花倾，问花花不应。花开还又落，酒尽须更酌。只换看花人，年年花自春。
春分日见雪
作者：董纪
朝代：明

腊前为瑞竟无多，却向春深渎至和。病后不禁寒料峭，老来偏恶气乖讹。山阴笑端作故事，江上画意在渔蓑。东君摸棱有如此，莺花寥落奈尔何。
春山晓思图为佥宪林彦恭
作者：董纪
朝代：明

阁雨轻云已弄晴，窗间曙色渐分明。幽人正被宿酲恼，啼鸟隔帘三四声。
春晖堂宴集
作者：董纪
朝代：明

美景良辰不易逢，高堂欢宴且从容。画阑芍药笼灯照，银碗樱桃和酪供。公子清谈霏唾玉，佳人低唱敛眉峰。主宾乐有如渑酒，起坐喧哗意正浓。
春闺曲
作者：董纪
朝代：明

重门半掩梨花院，博山飞烟绕梁转。晓莺啼傍小窗来，只在柳梢看不见。罗衣单薄恶春风，却要捲帘令燕通。春愁只能清臂玉，何时得消红守宫。对花强拣花枝折，心事可向旁人说。
昭君图
作者：董纪
朝代：明

莫恨丹青画不真，后宫那得更无人。和亲果是宁边计，何惜区区妾一身。
晚到豫章闻临江分司船已先过乃胡彦恭也
作者：董纪
朝代：明

豫章城下水连空，豫章城头落日红。彭蠡渔歌来隐隐，临江使鹢去匆匆。珠帘不见滕王阁，铁柱犹存许令宫。南浦西山只如此，古今怀抱几人同。
晚翠轩
作者：董纪
朝代：明

远山沐新雨，秀色如淀泼。红衔日半边，紫带烟一抹。浮看衣欲染，浅讶眉初刷。彼美轩中人，相望眼开豁。
晚过泖东
作者：董纪
朝代：明

摩挲醉眼倚吟篷，百里纤毫在望中。佛塔穹窿云表杪，人家星散泖西东。沾衣不湿疏疏雨，吹面轻寒剪剪风。船后青山如脚走，白鸥飞尽水连空。
曹云西画
作者：董纪
朝代：明

贞溪人如玉，诗画清无比。至今溪上人，不唾溪中水。
有感
作者：董纪
朝代：明

晨鸡唱罢暮钟鸣，扰扰匆匆役世情。白石安知无日烂，黄河还见有时清。浮生得失樗蒱局，往事悲欢傀儡棚。让畔终身何损益，从来此地几人耕。
望夫石
作者：董纪
朝代：明

昔此与郎别，此是郎归路。望郎不归几朝暮，当时恨不随郎去，今日知郎在何处。妾身化为石，恐郎归来郎不识。石眼有时开，郎面何时觌，石泪涔涔土中滴。
望淮轩为钱文规
作者：董纪
朝代：明

望淮轩上客来频，多有江南故旧人。云起八公帘半捲，风传百和酒初巡。吴艘顺下帆如叶，海鹤横飞翅若轮。日日倚阑图画里，不知身是异乡民。
李守道芍药有一茎而双葩者是日方纳婿咸以为瑞钱国录有诗王梧溪为之序一日持卷来求予题因赋此
作者：董纪
朝代：明

庭草何由致此祥，云英今日嫁裴航。风流总是神仙骨，时世都随富贵妆。百子帐开脂粉气，同心带绾郁金香。尔家翁婿如冰玉，庆拜花前举寿觞。
来日大难
作者：董纪
朝代：明

来日大难谁汝怜，头白面皱命弗延。早知大难学神仙，不食烟火无死年。王乔八公术可传，蓬莱采药无楼船，不如即时有酒据眼前。一醉可以通，大道合自然。无事长欢笑，荷锸相随不须吊。营营以朝暮，寿比篯铿亦虚度。
来鸥亭为姚宗文
作者：董纪
朝代：明

泛渚眠沙各自如，忘机相对称幽居。意如亲笔惠崇画，迹似古文苍颉书。春雨兰苕迎翡翠，夕阳葭菼伴舂锄。阑干角畔题诗处，眼界无多景有馀。
林泉民为张梦辰二首
作者：董纪
朝代：明

背山临水郭东村，竹里茅茨柳下门。种树得书添自注，煎茶知法许僧论。襄阳何代无耆旧，横浦斯文有子孙。冠盖故家多覆坠，独因为庶至今存。身披鹤氅手扶藜，布袜青鞋白接䍦。魏野隐居堪入画，龟蒙到处可题诗。花前问月停杯夜，柳下乘风罢钓时。屈指故人凋谢尽，山妻莫笑鬓如丝。
林泉民为张梦辰二首·其一
作者：董纪
朝代：明

背山临水郭东村，竹里茅茨柳下门。种树得书添自注，煎茶知法许僧论。襄阳何代无耆旧，横浦斯文有子孙。冠盖故家多覆坠，独因为庶至今存。
林泉民为张梦辰二首·其二
作者：董纪
朝代：明

身披鹤氅手扶藜，布袜青鞋白接䍦。魏野隐居堪入画，龟蒙到处可题诗。花前问月停杯夜，柳下乘风罢钓时。屈指故人凋谢尽，山妻莫笑鬓如丝。
枫桥夜泊
作者：董纪
朝代：明

野店沽来酒欠浓，客愁今夜又相逢。江枫渔火都禁得，只怕寒山寺里钟。
柳下渔舟
作者：董纪
朝代：明

柳阴日日系渔舟，渔妇渔翁尽白头。树已半枯人亦老，更堪落叶几番秋。
梦得洛容兄书
作者：董纪
朝代：明

我与细君同梦夜，洛容县里发书时。至诚有感通天地，万里归音一夕知。
梦茂名兄二首
作者：董纪
朝代：明

两夜郎官入梦频，今朝报喜应斯人。侍仪岂是无凭语，只恐衢州信未真。久无书札报平安，正惧蛮方抚字难。喜见故人亲口说，近时已转赣州官。
梦茂名兄二首·其一
作者：董纪
朝代：明

两夜郎官入梦频，今朝报喜应斯人。侍仪岂是无凭语，只恐衢州信未真。
梦茂名兄二首·其二
作者：董纪
朝代：明

久无书札报平安，正惧蛮方抚字难。喜见故人亲口说，近时已转赣州官。
梦述圣德诗
作者：董纪
朝代：明

祖述唐虞道统长，斯文未丧畏何匡。孺悲欲见尝辞疾，阳货先施亦瞰亡。夷俟不容原壤踞，楚歌无奈接舆狂。春秋书法多深意，垂训将来示百王。
樗散轩为戴彦文
作者：董纪
朝代：明

椅桐可琴瑟，楩楠可梁栋。斧斤日相寻，出类先自送。问之胡为尔，不幸材有用。膏以明受煎，象以齿唤痛。我生本樗散，何必人器重。规矩既弗就，绳墨谅难中。雨露极滋长，土力暗培壅。拥肿与拳曲，此意殆天纵。其下根株连，其上枝叶蓊。风过鸣笙竽，月明舞虬凤。商丘暨栎社，气势相伯仲。棼槐作奴视，庄椿等儿弄。并移八千春，同一南柯梦。扫壁醉留题，掀髯对樗讽。
次韵丁和仲
作者：董纪
朝代：明

草书入圣过张颠，笔底龙蛇势宛然。路破草堂铁门限，人来乞字不论钱。
次韵东村舟中夜雨
作者：董纪
朝代：明

醉梦初回四鼓前，打篷急雨乱如拳。半床云锦沾俱湿，一点风灯照不眠。陶令意轻彭泽县，庞公志在鹿门田。明朝行乐谁能必，未定阴晴亦偶然。
次韵仲基春来杂思十首
作者：董纪
朝代：明

月在摄提格，天回甲子春。麻姑多寿算，几见海扬尘。溪艇瓜皮小，沙堤镜面光。梨花能雪白，柳色赛鹅黄。鹅眼穿榆荚，儿拳怒蕨芽。不知王谢燕，此日在谁家。南风又北风，今日非昨日。草暗习家池，苔乾谢公屐。好花容易褪，恶草自然生。我亦徙憎爱，无情对有情。杨柳低金缕，鸬鹚滟玉蛆。纵无山简马，也伴倒骑驴。去日云燕赵，书来又豫梁。东邻抱儿妇，犹恨嫁行商。酒劝杯杯覆，棋看局局新。黄金空传世，白发肯饶人。雨连三月久，春剩一分多。暮醉兼朝醉，长歌复短歌。水面落花红，天涯芳草绿。王孙归不归，此恨何时足。
次韵仲基春来杂思十首·其一
作者：董纪
朝代：明

月在摄提格，天回甲子春。麻姑多寿算，几见海扬尘。
次韵仲基春来杂思十首·其七
作者：董纪
朝代：明

去日云燕赵，书来又豫梁。东邻抱儿妇，犹恨嫁行商。
次韵仲基春来杂思十首·其三
作者：董纪
朝代：明

鹅眼穿榆荚，儿拳怒蕨芽。不知王谢燕，此日在谁家。
次韵仲基春来杂思十首·其九
作者：董纪
朝代：明

雨连三月久，春剩一分多。暮醉兼朝醉，长歌复短歌。
次韵仲基春来杂思十首·其二
作者：董纪
朝代：明

溪艇瓜皮小，沙堤镜面光。梨花能雪白，柳色赛鹅黄。
次韵仲基春来杂思十首·其五
作者：董纪
朝代：明

好花容易褪，恶草自然生。我亦徙憎爱，无情对有情。
次韵仲基春来杂思十首·其八
作者：董纪
朝代：明

酒劝杯杯覆，棋看局局新。黄金空传世，白发肯饶人。
次韵仲基春来杂思十首·其六
作者：董纪
朝代：明

杨柳低金缕，鸬鹚滟玉蛆。纵无山简马，也伴倒骑驴。
次韵仲基春来杂思十首·其十
作者：董纪
朝代：明

水面落花红，天涯芳草绿。王孙归不归，此恨何时足。
次韵仲基春来杂思十首·其四
作者：董纪
朝代：明

南风又北风，今日非昨日。草暗习家池，苔乾谢公屐。
次韵俞东村见示四首 其一 自述草堂之陋
作者：董纪
朝代：明

草茅蔽野出无蹊，寥落衡门水竹西。客至尚能留一饭，小儿沽酒妇蒸藜。
次韵俞东村见示四首 其三 忆武功兄
作者：董纪
朝代：明

宗亲零落重期功，马首何时得向东。二十年来乡里变，半登鬼箓半称翁。
次韵俞东村见示四首 其二 忆弟季明
作者：董纪
朝代：明

池塘春草梦依依，明月清风半掩扉。今夜灯花何太喜，多应洱海有书归。
次韵俞东村见示四首 其四 中秋对雨
作者：董纪
朝代：明

今夜平分一半秋，可怜兄弟不同游。片云将雨非无意，天上姮娥亦为愁。
次韵俞东村见示四首·自述草堂之陋
作者：董纪
朝代：明

草茅蔽野出无蹊，寥落衡门水竹西。客至尚能留一饭，小儿沽酒妇蒸藜。池塘春草梦依依，明月清风半掩扉。今夜灯花何太喜，多应洱海有书归。宗亲零落重期功，马首何时得向东。二十年来乡里变，半登鬼箓半称翁。今夜平分一半秋，可怜兄弟不同游。片云将雨非无意，天上姮娥亦为愁。
次韵俞东村雨中见寄
作者：董纪
朝代：明

九月风雨交，秋色已云暮。砰湃惊波涛，冥濛杂烟雾。排兵蚁方酣，逐妇鸠转怒。䴏去承尘空，马踬障泥污。敛揫缩众手，饮啄饱群嗉。鬼愁阴多哭，儿闻夜常怖。凉生墨池鱼，润逼管城兔。忧怀不可适，高情尚能赋。
次韵俞东村雨中见寄
作者：董纪
朝代：明
体裁：古风

九月风雨交，秋色已云暮。砰湃惊波涛，冥濛杂烟雾。排兵蚁方酣，逐妇鸠转怒。燕去承尘空，马踬障泥污。敛揫缩众手，饮啄饱群嗉。鬼愁阴多哭，儿闻夜常怖。凉生墨池鱼，润逼管城兔。忧怀不可适，高情尚能赋。
次韵俞仲基
作者：董纪
朝代：明

孔圣在陈日，行橐枵然空。由也虽愠色，君子当固穷。灵公问不答，一去难牢笼。春秋明王道，周南存国风。笔削示来世，斯文代天工。及门三千徒，尽若麻中蓬。其功过尧舜，万古谁能同。吾生恨独晚，束脩谅难从。私淑诵其书，拳拳仰仪容。
次韵俞仲基寄颙天际
作者：董纪
朝代：明

君子当避路，狐狸正纵横。日月虽丽天，不照覆盆明。颙师释门老，久断世俗情。黄金来布地，白马先驮经。书逼智永真，诗得惠休清。贪嗔了不起，怨尤何自生。彼心或有竞，我意终无争。猝然蹠犬吠，猿鹤还失惊。此辈远为贵，何须问君平。曲直与是非，乡邦自有评。及归舆人喜，裹茶就师烹。仰笑看中秋，几何亏复盈。
次韵俞仲基对雨二首
作者：董纪
朝代：明

田家信五行，甲子只祈晴。柱础俄先润，天瓢忽屡倾。水声寒汨汨，云气白英英。缩手防揫敛，农人奈此情。竟日无聊赖，愁来睡转浓。故人离别后，往事梦魂中。儿懒如工部，妻贤异敬通。业耕天未许，淫雨故妨农。
次韵俞仲基对雨二首·其一
作者：董纪
朝代：明

田家信五行，甲子只祈晴。柱础俄先润，天瓢忽屡倾。水声寒汨汨，云气白英英。缩手防揫敛，农人奈此情。
次韵俞仲基对雨二首·其二
作者：董纪
朝代：明

竟日无聊赖，愁来睡转浓。故人离别后，往事梦魂中。儿懒如工部，妻贤异敬通。业耕天未许，淫雨故妨农。
次韵俞仲基送原肃
作者：董纪
朝代：明

白头相遇酒盈卮，弟劝兄酬两莫辞。难得雁行无恙日，稀逢马角有生时。且听今夕灯前话，何待明朝别后思。本是一般珠玉树，花开南北不同枝。
次韵俞原举致谢高都官惠锦熏笼
作者：董纪
朝代：明

穷巷东风气力微，尚能嘘拂到柴扉。燕冲细雨乌衣湿，花落閒庭雪点稀。恨别江淹虽好赋，乞骸疏广未遄归。多情割赠熏笼锦，钿合分香出绣帏。
次韵俞原举雪中见寄五首
作者：董纪
朝代：明

草堂真率更无加，悬榻待君能几家。梅雪轩中春有约，莫教孤负海棠花。摇落空山无茂林，仅馀松柏岁寒心。洛阳闻扫城中雪，只有袁安住处深。雪绕鸳湖景绝尘，王恭鹤氅倍风神。此时为子遥相忆，欲作山阴访戴人。西郊风雪满天时，坐隐乌皮独尔思。书札未来先得喜，鹊声偏在傍檐枝。过雁无凭望欲迷，春波只隔五茸西。相思此夜何终极，月在青天水在溪。
次韵俞原举雪中见寄五首·其一
作者：董纪
朝代：明

草堂真率更无加，悬榻待君能几家。梅雪轩中春有约，莫教孤负海棠花。
次韵俞原举雪中见寄五首·其三
作者：董纪
朝代：明

雪绕鸳湖景绝尘，王恭鹤氅倍风神。此时为子遥相忆，欲作山阴访戴人。
次韵俞原举雪中见寄五首·其二
作者：董纪
朝代：明

摇落空山无茂林，仅馀松柏岁寒心。洛阳闻扫城中雪，只有袁安住处深。
次韵俞原举雪中见寄五首·其五
作者：董纪
朝代：明

过雁无凭望欲迷，春波只隔五茸西。相思此夜何终极，月在青天水在溪。
次韵俞原举雪中见寄五首·其四
作者：董纪
朝代：明

西郊风雪满天时，坐隐乌皮独尔思。书札未来先得喜，鹊声偏在傍檐枝。
次韵全希言学士
作者：董纪
朝代：明

慎言玷可磨，学道坚可钻。垩尽鼻不伤，唇亡齿先寒。得丧本前定，居俟何后患。终南径虽捷，蜀道行转难。至理岂云远，在人方寸间。
次韵姚比玉赠薛相士秋蟾
作者：董纪
朝代：明

秋蟾跃出明月腹，光焰照人双眼开。何事不归天上去，有时还傍海边来。灵探理窟鬼神泣，影落寒潭鱼鳖猜。且待烹茶浇汝口，炉中笑指折铛煨。
次韵姚比玉雪中之作
作者：董纪
朝代：明

风雪虽严莫掩关，天开图画一时间。闾阎均作白银阙，培塿尽为群玉山。上将功成淮蔡下，故人兴尽剡溪还。屯边百万皆骁勇，伫听王师奏捷班。
次韵张景辰别驾过俞建宁故居有感
作者：董纪
朝代：明

平泉漫说李家庄，绿野犹传裴相堂。草色暗随春色换，人情还逐世情忙。空吟暮雨珠帘捲，不见春风皂盖扬。过客重经倍惆怅，隐然邻笛感山阳。
次韵张林泉兄弟倡和三首
作者：董纪
朝代：明

一车南去两帆西，白首林泉独短藜。为问闽中听谢豹，何如清夜楚猿啼。友于情重尺书稀，各向西风怨落晖。肠断几声嘹呖雁，如何不作一行飞。别来几度菊花黄，三径至今浑未荒。再见不无存没感，登高更忍作重阳。
次韵张林泉兄弟倡和三首·其一
作者：董纪
朝代：明

一车南去两帆西，白首林泉独短藜。为问闽中听谢豹，何如清夜楚猿啼。
次韵张林泉兄弟倡和三首·其三
作者：董纪
朝代：明

别来几度菊花黄，三径至今浑未荒。再见不无存没感，登高更忍作重阳。
次韵张林泉兄弟倡和三首·其二
作者：董纪
朝代：明

友于情重尺书稀，各向西风怨落晖。肠断几声嘹呖雁，如何不作一行飞。
次韵彝古鼎题报德方丈壁
作者：董纪
朝代：明

老僧谈道席生风，纳得须弥芥子中。云磬响时经藏转，天花落处篆烟濛。上乘高妙无门入，正觉分明有路通。色本是空空是色，谁知非色也非空。
次韵景辰出东郊之作
作者：董纪
朝代：明

今日暴寒天始晴，买舟乘兴出东城。逢场作戏何妨事，对酒当歌且尽情。乔木故家谁得在，残山剩水独经行。季鹰自有鲈鱼分，不负闽乡好政声。
次韵林泉留宿听钟有感
作者：董纪
朝代：明

客檐卧听禁城钟，蛮帐低垂旧紫茸。窗眼月斜天未晓，瓦沟霜白景初冬。千年华表无归鹤，十月寒潭有蛰龙。拥被自扪丁固腹，老来无复梦生松。
次韵林泉留宿草堂感旧
作者：董纪
朝代：明

时光物色易推迁，虚度青春五十年。昼夜本无閒日月，古今同是此风烟。伯鸾幸喜妻能敬，世绩惟忧子不贤。若问庞公身后事，遗安空有鹿门田。
次韵林泉病起
作者：董纪
朝代：明

算老侵寻七十春，又梳白发裹乌巾。入编诗藁刊初定，经验医方纂必亲。汗漫江湖双敝屣，逍遥天地一閒身。平生熟究春秋学，绝笔如何止获麟。
次韵樊文渊郎中四首
作者：董纪
朝代：明

老骥志千里，蛰龙卧三冬。岁寒知后凋，惟彼柏与松。所以古君子，韬光养疏慵。时来意气得，叱咤风云从。莫操齐门瑟，莫投光范书。孔明有知己，自顾南阳庐。蕴真玉混石，失势龙为鱼。君看才名误，文园老相如。堂前可栽竹，墙下可树桑。更祈广阡陌，稼苗无害伤。治生丧乱后，真如反屠羊。富贵非所愿，淳风仰羲皇。东家哭未已，西家复悲啼。出门问何故，役夫行别妻。少壮既从役，谁当荷锄犁。归来掩空室，念此常栖栖。
次韵樊文渊郎中四首·其一
作者：董纪
朝代：明

老骥志千里，蛰龙卧三冬。岁寒知后凋，惟彼柏与松。所以古君子，韬光养疏慵。时来意气得，叱咤风云从。
次韵樊文渊郎中四首·其三
作者：董纪
朝代：明

堂前可栽竹，墙下可树桑。更祈广阡陌，稼苗无害伤。治生丧乱后，真如反屠羊。富贵非所愿，淳风仰羲皇。
次韵樊文渊郎中四首·其二
作者：董纪
朝代：明

莫操齐门瑟，莫投光范书。孔明有知己，自顾南阳庐。蕴真玉混石，失势龙为鱼。君看才名误，文园老相如。
次韵樊文渊郎中四首·其四
作者：董纪
朝代：明

东家哭未已，西家复悲啼。出门问何故，役夫行别妻。少壮既从役，谁当荷锄犁。归来掩空室，念此常栖栖。
次韵沈文举为凤阳钱文规题画
作者：董纪
朝代：明

一自移家禹会村，十年不出草堂门。旧时桑梓今看尽，夜夜九山劳梦䰟。
次韵沈文举为凤阳钱文规题画
作者：董纪
朝代：明
体裁：七言绝句

一自移家禹会村，十年不出草堂门。旧时桑梓今看尽，夜夜九山劳梦魂。
次韵沙允恭感怀二首
作者：董纪
朝代：明

莫向春风忆旧游，老年怀抱不禁愁。自来自去堂前燕，相逐相呼树底鸠。行乐有孤灵运屐，笑谈无复庾公楼。武昌门外多官柳，能有几株今尚留。前溪一夜涨痕高，添得矶头学坐茅。官职已辞如靖节，禅心不竞似参寥。隔帘花影翻红雨，绕屋松声捲翠涛。酒侣诗俦来往熟，不妨迂步向西郊。
次韵沙允恭感怀二首·其一
作者：董纪
朝代：明

莫向春风忆旧游，老年怀抱不禁愁。自来自去堂前燕，相逐相呼树底鸠。行乐有孤灵运屐，笑谈无复庾公楼。武昌门外多官柳，能有几株今尚留。
次韵沙允恭感怀二首·其二
作者：董纪
朝代：明

前溪一夜涨痕高，添得矶头学坐茅。官职已辞如靖节，禅心不竞似参寥。隔帘花影翻红雨，绕屋松声捲翠涛。酒侣诗俦来往熟，不妨迂步向西郊。
次韵濂溪先生题罗天岩诗
作者：董纪
朝代：明

咫尺仙岩不可寻，甘棠何处閟清阴。洞门只在烟萝里，无路攀缘枉费心。
次韵答俞仲基二首
作者：董纪
朝代：明

人生契合无新旧，市道论交有浅深。莫效卞和三献玉，当辞王密四知金。廉颇不负相如意，鲍叔真知管仲心。独为武侯长抱恨，空遗梁父旧时吟。莺花时节近清明，如此风光眼为惊。但有酒钱须尽醉，本无丹药可长生。兔葵不管兴亡恨，燕子徒知往复情。万事只今春梦里，杞人何必虑天倾。
次韵答俞仲基二首·其一
作者：董纪
朝代：明

人生契合无新旧，市道论交有浅深。莫效卞和三献玉，当辞王密四知金。廉颇不负相如意，鲍叔真知管仲心。独为武侯长抱恨，空遗梁父旧时吟。
次韵答俞仲基二首·其二
作者：董纪
朝代：明

莺花时节近清明，如此风光眼为惊。但有酒钱须尽醉，本无丹药可长生。兔葵不管兴亡恨，燕子徒知往复情。万事只今春梦里，杞人何必虑天倾。
次韵答俞原举五首
作者：董纪
朝代：明

满头华发怕逢春，山鬼揶揄正笑人。祖道不沾雩峡水，征袍空染贯城尘。已无勋业铭彝鼎，岂有声名动搢绅。但得五湖风月在，钓船还与白鸥亲。三载崎岖蜀道行，虚名已觉负平生。季鹰从此有归兴，思旷自来无宦情。恐作渔樵閒话说，敢忘车笠旧交盟。鹤滩喜与鸳湖近，夜夜相望共月明。秀州东郭残年里，曾得春风送客舟。别去几何情契阔，诗来如此意绸缪。光阴日薄皆虚度，故旧星稀半不留。江上酒船重有约，残山剩水尚堪游。自蒙人日题诗后，夜夜光辉照草堂。玉石琢磨方是器，芝兰熏染不闻香。虚名只作寻常事，豪气何分上下床。但恐九霄孤鹗起，老夫拭目仰难望。对月有怀多好句，胜如春草梦西堂。予人然诺千金重，到手缄书一尺长。鹤吊机云迷故宅，燕寻王谢失雕梁。都缘十载兴亡恨，诗后殷勤并寄将。
次韵答俞原举五首·其一
作者：董纪
朝代：明

满头华发怕逢春，山鬼揶揄正笑人。祖道不沾雩峡水，征袍空染贯城尘。已无勋业铭彝鼎，岂有声名动搢绅。但得五湖风月在，钓船还与白鸥亲。
次韵答俞原举五首·其三
作者：董纪
朝代：明

秀州东郭残年里，曾得春风送客舟。别去几何情契阔，诗来如此意绸缪。光阴日薄皆虚度，故旧星稀半不留。江上酒船重有约，残山剩水尚堪游。
次韵答俞原举五首·其二
作者：董纪
朝代：明

三载崎岖蜀道行，虚名已觉负平生。季鹰从此有归兴，思旷自来无宦情。恐作渔樵閒话说，敢忘车笠旧交盟。鹤滩喜与鸳湖近，夜夜相望共月明。
次韵答俞原举五首·其五
作者：董纪
朝代：明

对月有怀多好句，胜如春草梦西堂。予人然诺千金重，到手缄书一尺长。鹤吊机云迷故宅，燕寻王谢失雕梁。都缘十载兴亡恨，诗后殷勤并寄将。
次韵答俞原举五首·其四
作者：董纪
朝代：明

自蒙人日题诗后，夜夜光辉照草堂。玉石琢磨方是器，芝兰熏染不闻香。虚名只作寻常事，豪气何分上下床。但恐九霄孤鹗起，老夫拭目仰难望。
次韵答俞季明
作者：董纪
朝代：明

万里题诗寄草堂，此情珍重可能忘。雁归塞北书难托，人到云南戍正忙。临老光阴催我辈，封侯事业在戎行。流离尚出清新语，不改平生锦绣肠。
次韵答张林泉
作者：董纪
朝代：明

白发无情已不饶，固宜甘分老衡茅。德公退隐非要誉，元亮归来便息交。花下酒壶还独酌，竹间茶臼问谁敲。自知性似边韶懒，寄语时贤莫见嘲。
次韵答林彦恭并柬王参议二首
作者：董纪
朝代：明

二卵疑苟变，五皮致百里。用舍各听天，在人何愠喜。求全造物病，凿窍混沌死。营营彼何为，万事同一理。阳春既寡和，聒耳皆下里。鸮鸣何足怪，鹊噪未必喜。日及夜方开，蜉蝣暮不死。近观众物情，变灭无定理。
次韵答林彦恭并柬王参议二首·其一
作者：董纪
朝代：明

二卵疑苟变，五皮致百里。用舍各听天，在人何愠喜。求全造物病，凿窍混沌死。营营彼何为，万事同一理。
次韵答林彦恭并柬王参议二首·其二
作者：董纪
朝代：明

阳春既寡和，聒耳皆下里。鸮鸣何足怪，鹊噪未必喜。日及夜方开，蜉蝣暮不死。近观众物情，变灭无定理。
次韵答沙允恭兼致寻访不遇之意
作者：董纪
朝代：明

白石清泉映绿芜，竹居潇洒一尘无。客来谁与开笼鹤，人好吾方爱屋乌。隐迹未曾离畎亩，诗名早已遍江湖。将门书种当奇遇，志在行扬慕独孤。
次韵答胡彦恭二首
作者：董纪
朝代：明

咄咄书空坐夜阑，烛盘花落酒杯寒。不愁妾命秋云薄，只恐人心蜀道难。阮籍当年犹恸哭，王阳今日正长叹。头颅如许身何托，掩镜羞将白发看。移家五见岁华阑，海上鸥盟渐觉寒。扼肉虎吭求食易，刮毛龟背作毡难。樽犹有物吾何憾，甑未生尘妇莫叹。半百光阴驹过隙，试将日晷静中看。
次韵答胡彦恭二首·其一
作者：董纪
朝代：明

咄咄书空坐夜阑，烛盘花落酒杯寒。不愁妾命秋云薄，只恐人心蜀道难。阮籍当年犹恸哭，王阳今日正长叹。头颅如许身何托，掩镜羞将白发看。
次韵答胡彦恭二首·其二
作者：董纪
朝代：明

移家五见岁华阑，海上鸥盟渐觉寒。扼肉虎吭求食易，刮毛龟背作毡难。樽犹有物吾何憾，甑未生尘妇莫叹。半百光阴驹过隙，试将日晷静中看。
次韵答陆宅之兼柬郑有孚
作者：董纪
朝代：明

西墅方黔突，东皋复结庐。藏修为上策，覆坠戒前车。瓜地锄成町，苔矶坐或渔。种花须带土，断竹更开渠。世俗高无比，林泉乐有馀。傲风凉幕捲，掩月夜窗虚。故步惟称独，清谈每起予。习池存彷佛，蜀道免崎岖。不见令相忆，那堪叹索居。多烦谷口郑，道甫问何如。
次韵胡彦恭送原举回嘉禾
作者：董纪
朝代：明

未曾席暖陈蕃榻，又复拿舟问去程。今夜待潮华谷口，明朝看月秀州城。得怜稚子牵衣袂，占喜家人验鹊声。试问新年有新作，凭谁寄我慰离情。
次韵荅张拱辰判簿兼柬陆宗善
作者：董纪
朝代：明

马家兄弟白眉良，济济诸郎更肯堂。承露金茎为器重，临风玉树过人长。春秋旧学传三世，月旦新评冠一乡。况有诗邻今鲁望，并如鸣凤出朝阳。
次韵赖善卿禁体雪诗
作者：董纪
朝代：明

扑瓦筛林响乱兼，奔风作党暮寒添。见轻舞手承窗隙，惊密回头仰屋檐。剡曲夜归人迹断，蓝关冻合马蹄淹。平生口腹无贪得，此水烹茶独不廉。
次韵陆宅之雪中见示
作者：董纪
朝代：明

瑞象新年有，纤埃到处无。山开银洞府，地涌玉浮屠。笔冻诗难写，樽空酒更沽。重茵莫嫌冷，跣足有樵夫。
次韵陈协和判簿赠祝洞天真人二首
作者：董纪
朝代：明

骑鹤上天还下天，不食烟火自长年。屋头云气白于染，洞口桃花红欲然。坐坛呼吸走雷电，放笔挥洒生云烟。谷城后会定何在，他年有约南山边。淮南拔宅上青天，自昔经今有几年。群真复迎缑鹤下，百怪却避温犀然。冰瓯红进嵰山雪，香炉紫腾沉水烟。蓬莱夜半见日出，榑桑只在东南边。
次韵陈协和判簿赠祝洞天真人二首·其一
作者：董纪
朝代：明

骑鹤上天还下天，不食烟火自长年。屋头云气白于染，洞口桃花红欲然。坐坛呼吸走雷电，放笔挥洒生云烟。谷城后会定何在，他年有约南山边。
次韵陈协和判簿赠祝洞天真人二首·其二
作者：董纪
朝代：明

淮南拔宅上青天，自昔经今有几年。群真复迎缑鹤下，百怪却避温犀然。冰瓯红进嵰山雪，香炉紫腾沉水烟。蓬莱夜半见日出，榑桑只在东南边。
次韵陈敬德主簿题明心寺壁
作者：董纪
朝代：明

秋风过客几华颠，只记曾留短簿船。清话可延僧有供，吾生未到我无缘。窗间贝叶猿偷看，石上松花鹤衬眠。王播他年访遗迹，碧纱应护旧题篇。
正心斋为许仁民
作者：董纪
朝代：明

长须曾识许神农，复见贤孙继祖风。方寸有馀阴德地，平生多少活人功。源流不出三因外，天理常存一念中。好侍板舆承母意，满林春色杏花红。
水竹清深为吕德机
作者：董纪
朝代：明

舍北舍南皆活水，万竿修竹四围栽。青天送月饶先得，苍雪沾泥扫不开。鱼戏早凉随影逝，鹤鸣何处应声来。小窗风定茶烟歇，可着纤尘滓绿苔。
江南多荒山
作者：董纪
朝代：明

江南多荒山，无名亦无数。于民弗宜耕，于官弗宜赋。不生灵芝草，不产松桂树。崎岖复崎岖，总是不平路。昔谓山可爱，今知山可恶。何时双眼开，得见无山处。
沧江送别为吴友仁
作者：董纪
朝代：明

行李无多酒一壶，满船和恨载妻孥。忍将今日留连意，尽作沧江送别图。笔阵易空三窟兔，钓头难得四腮鲈。生涯定分当何处，早寄平安慰老夫。
浦南待月
作者：董纪
朝代：明

出浦无多路，停舟且莫行。不愁潮正逆，少待月微明。隔岸罾依火，沿汀雁报更。掩篷虽假寐，时复梦魂惊。
海屋为彝古鼎赋
作者：董纪
朝代：明

海上高僧屋数椽，珊瑚碧树绕阶前。过桥云磬天台寺，对岸风帆日本船。龙女献珠来供佛，鲛人分席与参禅。百千劫数如弹指，眼见桑田几变迁。
深溪隐居图为广东参议金华王公正
作者：董纪
朝代：明

故家百年乔木阴，清泠莫测深溪深。珊瑚已受钓竿拂，风雨时时龙一吟。
清平乐 初度日自况二阕 其一
作者：董纪
朝代：明
体裁：词

今朝初度。俗状浑如故。只是朱颜偷叛去。白发新添无数。休将事挂心怀。天公自有安排。同在金门通籍，几人如我归来。
清平乐 初度日自况二阕 其二
作者：董纪
朝代：明
体裁：词

今朝初度。敢道儒冠误。造物拘人元有数。不是青云无路。团栾稚子山妻。寻常淡饭黄齑。日晏枕边啼鸟，何如马上朝鸡。
清平乐·初度日自况二阕
作者：董纪
朝代：明

今朝初度。俗状浑如故。只是朱颜偷叛去。白发新添无数。休将事挂心怀。天公自有安排。同在金门通籍，几人如我归来。今朝初度。敢道儒冠误。造物拘人元有数。不是青云无路。团栾稚子山妻。寻常淡饭黄齑。日晏枕边啼鸟，何如马上朝鸡。
清明前二日林泉过予西郊留宿草堂晚步赋诗因次其韵
作者：董纪
朝代：明

犬吠鸡鸣达四郊，依依烟火叠相交。时光暗转催农事，海味初来赡客庖。细柳绿欺临水树，小桃红傲出墙梢。子云寂寞甘衰朽，更有何心作解嘲。
渔隐为赖善卿
作者：董纪
朝代：明

钓船随处可为生，二十馀年不到城。剩水残山原自在，清风明月有谁争。元真解后留诗别，甫里寻常载酒迎。南往北来无定迹，恐人情熟渐知名。
渡船老翁
作者：董纪
朝代：明

送人北去又南来，路口垂杨眼见栽。自有此船摇此渡，几回到岸几回开。
游天池
作者：董纪
朝代：明

目随飞鸟手缘藤，高出浮图第一层。漫灭欲无碑后字，长明犹有佛前灯。云归石室龛俱满，涧落天池水不增。我是乍来方外客，倒衣相接愧诸僧。
游山联句
作者：董纪
朝代：明

皇帝十八年，立夏前二日。烟消雨开霁，天朗云献矞。舞雩咏既罢，兰亭会方毕。农人将勤动，我辈俱暇隙。良辰每难逢，乐事安可失。放舟中山寺，借榻半云室。登临戒匆匆，历览期一一。凤凰飞不去，干将对相屹。仗此泉石缘，已我烟霞疾。评诗遇支遁，看画思摩诘。茗瀹先春芽，香集远方物。空谷应群响，清风生两腋。庖厨绝荤膻，杯盘示真率。锦棚脱稚子，火剂供崖蜜。蔬品芥台辣，饼饀藤花馝。点筹督酒令，挑灯检书帙。赌联弥明句，窘阁侯喜笔。墨枯草书滞，韵险奇语出。谈禅石点头，促席月在膝。同行尽能作，兹游可无述。
游虎丘山
作者：董纪
朝代：明

参差楼阁半山开，迤逦登高入寺来。宝藏虎归风撼树，剑池龙去水生苔。尘封坡老题诗壁，云锁生公说法台。但过不须穷古迹，上方猿鹤易惊猜。
游观音山简主僧大用并范彦华
作者：董纪
朝代：明

两山出云气，众山自开晴。游人看山来，浮舟绕山行。舟行虽可意，未惬登览情。舍舟入山去，山僧出相迎。问予从何来，谓予欲何征。殷勤待远客，茶香石泉清。范卿文正孙，解后诘姓名。自言在山住，欢爱如平生。追陪极遐眺，高步凌云轻。细路曲穿岭，旁出猿猱惊。千里析秋毫，所向双眼明。灵岩见孤塔，去鸟投天平。风帆太湖口，烟火夫差城。沧海东南流，青天西北倾。后巘方献奇，前㟧巧已呈。何当庐涧阿，听此潺湲声。尘襟正披豁，落日催归程。怅然别二子，私与烟霞盟。
灵岩寺
作者：董纪
朝代：明

采香无径草茸茸，响屧廊头语候虫。今日梵王龙象地，行人犹说馆娃宫。
点绛唇·春思
作者：董纪
朝代：明

睡起鸳帏，绿纱窗外莺啼晓。海棠开了。帘幕春寒悄。谁在秋千，却是风来袅。眉慵扫。情怀不好。斗甚閒花草。
煮鹤
作者：董纪
朝代：明

山人偶劈琴，寂寞九皋音。借问缠腰想，何如食肉心。青田真易写，赤壁梦难寻。恐袭乘轩弊，防微意亦深。
王母醉归图
作者：董纪
朝代：明

玉麋驮醉夜阑珊，又是瑶池赴宴还。青鸟只通方朔信，如何再不到人间。
琴清轩为豫章胡若思
作者：董纪
朝代：明

轩静琴清风撼棂，香烟初直酒初醒。丁宁鹤语来华表，髣髴龙吟隔洞庭。织女停梭天上泣，湘灵掩瑟月中听。改弦别作梅花弄，碧落云消白露零。
由小孤山过彭泽县访晋处士故居
作者：董纪
朝代：明

碧天新霁片云无，一望澄江似练铺。鱼向小孤山下买，酒从彭泽县前沽。征帆催卸风微转，飞鸟知还日欲晡。五柳人家今在否，凭谁为我问樵夫。
画扇二首
作者：董纪
朝代：明

世态有古今，江山本无异。相逢俱隐沦，所问知何事。轧鸦渡江船，㾕？临关马。萧寺罢晨钟，残雪尚飘洒。
画扇二首·其一
作者：董纪
朝代：明

世态有古今，江山本无异。相逢俱隐沦，所问知何事。
画扇二首·其二
作者：董纪
朝代：明

轧鸦渡江船，㾕？临关马。萧寺罢晨钟，残雪尚飘洒。
画扇二首·其二
作者：董纪
朝代：明
体裁：五言绝句

轧鸦渡江船，㾕�临关马。萧寺罢晨钟，残雪尚飘洒。
留别华亭尹蒋季和二首
作者：董纪
朝代：明

别时柳花沾客衣，相逢又惊黄叶飞。惠州饭中子瞻吃，柴桑菊待渊明归。真金百炼色不改，大雅再调声更希。攀辕有人且少驻，九峰酒酽松鲈肥。否泰穷通各有时，东西南北正多岐。四愁适类张平子，三黜何惭鲁士师。细酌瓦盆初泼酒，重论石鼎旧联诗。如今且莫匆匆别，后会明年未可期。
留别华亭尹蒋季和二首·其一
作者：董纪
朝代：明

别时柳花沾客衣，相逢又惊黄叶飞。惠州饭中子瞻吃，柴桑菊待渊明归。真金百炼色不改，大雅再调声更希。攀辕有人且少驻，九峰酒酽松鲈肥。
留别华亭尹蒋季和二首·其二
作者：董纪
朝代：明

否泰穷通各有时，东西南北正多岐。四愁适类张平子，三黜何惭鲁士师。细酌瓦盆初泼酒，重论石鼎旧联诗。如今且莫匆匆别，后会明年未可期。
番湖舟中
作者：董纪
朝代：明

不才自分老林泉，今日驱驰孰使然。行李往来惟一介，劳生半百欠三年。康庐云雾昏迷日，左蠡风波远际天。夜泊最嫌枫树近，绕船渔火照愁眠。
癸亥岁旦贺正礼毕雨窗独坐有怀草堂
作者：董纪
朝代：明

官属临门曙鼓鸣，起来望阙贺新正。礼当序爵居班首，老迈增年动旅情。天上已颁新凤历，云间却负旧鸥盟。草堂今雨交情见，问讯何人独意诚。
癸酉岁旦
作者：董纪
朝代：明

献岁先来问有谁，卧听风雨起偏迟。去年举案人犹在，今日沾衣我独悲。禹锡魂消伤往赋，安仁情见悼亡诗。半生落魄如閒过，头白艰难值此时。
登天马山
作者：董纪
朝代：明

左瞰风波右石湖，云间隐映见浮屠。江山入画今犹昔，岁月撺梭日又晡。醉笔草书登雪候，征袍旧绣拂天吴。不堪临别多愁思，欸乃声中听鹧鸪。
白云归岫送道士吴德常还洞霄宫
作者：董纪
朝代：明

本是无心出翠微，英英还傍故山归。五交洞口从龙入，九锁峰头伴鹤飞。只许丹霞分窟宅，或随明月到岩扉。世人何处寻踪迹，惟有松风振白衣。
盛叔彰山水
作者：董纪
朝代：明

山北山南秋复春，扁舟为屋树为邻。谁能学得天随子，老向江湖作散人。
短歌行
作者：董纪
朝代：明

山鸟日日唤提壶，劝君酒尽须更沽。千金五花不足惜，莫计囊中钱有无。人生百岁几时好，大是愁多欢乐少。朝见开花暮落花，昨日朱颜今日老。为君起舞为君歌，当年不乐奈老何。
短歌行次韵俞仲基
作者：董纪
朝代：明
体裁：古风

君不见朱门空锁春冥寞，粉墙影断秋千索。昨夜欢娱今已非，空有閒花自开落。人生何必多苦思，得失兴亡俱有时。捧心尝胆事何异，越看勾践吴夫差。馆娃姑苏极佳丽，策献西施比魑魅。机深乌喙亦徒然，蜀道难行却云易。朝为桑田暮白波，此理谁知蓝采和。少年不饮复不歌，百岁光阴能几何。
短歌行次韵俞仲基
作者：董纪
朝代：明

君不见朱门空锁春？寞，粉墙影断秋千索。昨夜欢娱今已非，空有閒花自开落。人生何必多苦思，得失兴亡俱有时。捧心尝胆事何异，越看勾践吴夫差。馆娃姑苏极佳丽，策献西施比魑魅。机深乌喙亦徒然，蜀道难行却云易。朝为桑田暮白波，此理谁知蓝采和。少年不饮复不歌，百岁光阴能几何。
秋兴四首
作者：董纪
朝代：明

景物凄凉万感丛，怕逢摇落见秋风。鸡鸣函谷行人度，骓到乌江霸业终。岁月往来寒暑尽，乾坤覆载古今同。谁能断得无情水，莫放东流更向东。海上蓬莱识未真，楼船一去竟迷津。仙家自有长生药，尘世元无不死人。西苑年年花落尽，北邙日日冢添新。春衫可典何须靳，莫负渊明漉酒巾。休听尊前懊恼歌，听时愁绪越添多。平生事业今如此，后此光阴更几何。三过玄都惟梦得，重游赤壁是东坡。老怀容易悲陈迹，不信观棋有烂柯。仰望青天漠漠高，人生处世一鸿毛。胡笳有拍空遗恨，汉节无旄不易操。方朔寓言兴设难，屈原忠愤在离骚。读书多费閒伤感，且向西家唤浊醪。
秋兴四首·其一
作者：董纪
朝代：明

景物凄凉万感丛，怕逢摇落见秋风。鸡鸣函谷行人度，骓到乌江霸业终。岁月往来寒暑尽，乾坤覆载古今同。谁能断得无情水，莫放东流更向东。
秋兴四首·其三
作者：董纪
朝代：明

休听尊前懊恼歌，听时愁绪越添多。平生事业今如此，后此光阴更几何。三过玄都惟梦得，重游赤壁是东坡。老怀容易悲陈迹，不信观棋有烂柯。
秋兴四首·其二
作者：董纪
朝代：明

海上蓬莱识未真，楼船一去竟迷津。仙家自有长生药，尘世元无不死人。西苑年年花落尽，北邙日日冢添新。春衫可典何须靳，莫负渊明漉酒巾。
秋兴四首·其四
作者：董纪
朝代：明

仰望青天漠漠高，人生处世一鸿毛。胡笳有拍空遗恨，汉节无旄不易操。方朔寓言兴设难，屈原忠愤在离骚。读书多费閒伤感，且向西家唤浊醪。
移居新卜草堂
作者：董纪
朝代：明

为爱林塘好，移家向瀼西。半生乌绕树，一旦燕衔泥。花径偏宜曲，茅堂不厌低。犹烦车马客，时复问幽栖。
立春前一日见雪
作者：董纪
朝代：明

殿腊残年里，搀春一日前。意如天弄巧，势似雪争权。表瑞何嫌晚，成功不贵先。喜来呼热酒，莫上剡溪船。
立春日偶书
作者：董纪
朝代：明

我生行年四十五，去年失恃今何怙。四人兄弟一人在，敢叹零丁与孤苦。家贫无田惟有书，读书未遇将何如。不农不商又不禄，百事无成生计疏。大儿痴顽无好习，见人懒作低头揖。小儿学语未分明，近始扶床能独立。山妻抱儿认父面，愿汝父子长相见。但令骨肉在眼前，到老不嫌贫与贱。纫穿补绽无时息，昼纺绵花连夜绩。食指衣身累转多，头焦鬓秃空啾唧。婢较初来过半长，手拙未解调羹汤。学攻针线更迟钝，两日一裤缝三行。苍头入门懒无匹，面垢脚朘常菜色。使令内外岂云无，自然不得分毫力。破屋数间如玉川，床头旧物馀青毡。愁来就枕且醉眠，万事得失皆由天。
立春日有感
作者：董纪
朝代：明

今日逢春谩自伤，客怀孤负好风光。少年无复有吾分，到处不如归故乡。草色上阶随意绿，莺儿出谷转身黄。官厨硬饼殊难捲，空爱辛盘菜缕长。
竹所为太常典簿顾谨中
作者：董纪
朝代：明

路绕阑干屈曲行，绿阴遮暗石棋枰。酒杯潋滟花前兴，茶臼丁东月下声。拄杖敲门无俗辈，题诗偪槛有僧名。篮舆径造知何日，直待明年燕笋生。
答张梦辰见寄
作者：董纪
朝代：明

比似杜陵心更忙，无钱自买百花庄。气消尘匣斗牛剑，梦短客檐风雨床。湖海知名交岂少，林泉得所趣偏长。明年果遂归田计，钓月耕云乐未央。
答张通山见寄二首
作者：董纪
朝代：明

莫恨无钱对菊花，锦城不及早还家。张翰岂为鲈鱼脍，马援何惭薏苡车。日日行人登剑阁，年年芳草遍天涯。纵然三径荒芜尽，尚有垂杨宿暮鸦。大江东注入娄淞，望断天涯是五茸。万里风尘双鬓雪，百年昏晓几声钟。可知伯乐难为马，莫信诸梁果好龙。草木经秋尽摇落，后凋惟有岁寒松。
答张通山见寄二首·其一
作者：董纪
朝代：明

莫恨无钱对菊花，锦城不及早还家。张翰岂为鲈鱼脍，马援何惭薏苡车。日日行人登剑阁，年年芳草遍天涯。纵然三径荒芜尽，尚有垂杨宿暮鸦。
答张通山见寄二首·其二
作者：董纪
朝代：明

大江东注入娄淞，望断天涯是五茸。万里风尘双鬓雪，百年昏晓几声钟。可知伯乐难为马，莫信诸梁果好龙。草木经秋尽摇落，后凋惟有岁寒松。
答陆宅之
作者：董纪
朝代：明

世情方矫揉，吾道欠亨嘉。志似笼中鹤，身如井底蛙。几人蛇画足，每事槿开花。留得春衣在，都将付酒家。
纪梦
作者：董纪
朝代：明

梦中挟飞仙，与我肩相齐。手持绿玉杖，脚踏青云梯。弹指天门开，天家难久稽。培塿视三山，九州一丸泥。蓬莱自清浅，海水忽流西。金鸡半夜出，又向扶桑啼。
纪梦
作者：董纪
朝代：明

麻姑相约看扶桑，海水如今可斗量。谁放金鸡天上叫，自骑丹凤日边翔。三花树底逢萧史，五色云中拜玉皇。下视寰区类蓬颗，三山？似一毫芒。
纪梦
作者：董纪
朝代：明
体裁：七言律诗

麻姑相约看扶桑，海水如今可斗量。谁放金鸡天上叫，自骑丹凤日边翔。三花树底逢萧史，五色云中拜玉皇。下视寰区类蓬颗，三山�似一毫芒。
织布谣
作者：董纪
朝代：明

朝拾园中花，暮作机上纱。妇织不停手，姑纺不停车。园中花有尽，虫蠹兼风损。苟遇商贩来，腾踊价无准。经多愁纬少，买花连夜造。不惜斤两过，且要边幅好。门前索租赋，催钱又催布。细意织得成，犹恐监官怒。年饥负私债，钱物无称贷。拟尽纳官馀，抱布城中卖。城中布虽贱，得钱图得现。不恨利轻微，但愿身常健。举家忙不已，一丝难上体。钱布汗血成，监官莫轻视。
缘阴门巷为何公平
作者：董纪
朝代：明

薰风时候百花零，绿树阴中旧户庭。几度胡床移不倦，数声茶臼睡初醒。右军醉写笼鹅帖，道士亲传相鹤经。莫向西家频唤酒，墙头最惜薜萝青。
美人镜中影
作者：董纪
朝代：明

画中元是镜中人，看画何如览镜亲。若使果然能解语，便于纸上唤真真。
耕乐图为璜溪杨正茂
作者：董纪
朝代：明

树荫柴门犬不惊，小窗机杼隔林鸣。桔槔未湿逢春雨，袯襫初乾憩晚晴。三泖鲜鱼如菜食，九峰新酒对花倾。自缘无事千州府，莫笑庞公懒入城。
耕读庄为俞原鲁
作者：董纪
朝代：明

鸐鵛湾头一草堂，绕墙桃李绕堤桑。宽如五柳陶家宅，僻似百花工部庄。雨洗春犁閒倚壁，风吹故纸乱堆床。庞公虽道为农好，也欲教儿识数行。
耕隐为黄彦正三首
作者：董纪
朝代：明

诛茅结屋向东菑，为圃为农亦有师。每引渔樵听客话，须将稼穑教儿知。秋风稻熟鸡先啄，春雨芝香鹤不饥。庞老从归鹿门后，诸人罕见入城时。知时布谷隔林呼，雨后春犁学自扶。岂可枉寻干禄仕，何妨识字作农夫。畬田火米常先熟，老瓮新篘不用沽。窃比古人谁得似，长沮桀溺是吾徒。背城茅屋水云深，绝迹无人向此寻。壤父不知尧帝力，君房安识子陵心。扶犁晓趁黄梅雨，嗿馌凉依绿树阴。但使年年多黍稌，何忧白发老相侵。
耕隐为黄彦正三首·其一
作者：董纪
朝代：明

诛茅结屋向东菑，为圃为农亦有师。每引渔樵听客话，须将稼穑教儿知。秋风稻熟鸡先啄，春雨芝香鹤不饥。庞老从归鹿门后，诸人罕见入城时。
耕隐为黄彦正三首·其三
作者：董纪
朝代：明

背城茅屋水云深，绝迹无人向此寻。壤父不知尧帝力，君房安识子陵心。扶犁晓趁黄梅雨，嗿馌凉依绿树阴。但使年年多黍稌，何忧白发老相侵。
耕隐为黄彦正三首·其二
作者：董纪
朝代：明

知时布谷隔林呼，雨后春犁学自扶。岂可枉寻干禄仕，何妨识字作农夫。畬田火米常先熟，老瓮新篘不用沽。窃比古人谁得似，长沮桀溺是吾徒。
胡彦章孝行诗
作者：董纪
朝代：明

长孙年老齿俱无，新妇晨昏事舅姑。考叔君前犹舍肉，老莱亲侧故将雏。家庭只种忘忧草，林木都栖反哺乌。莫恨无钱奉甘旨，何妨菽水尽欢娱。
胡鼎文草堂
作者：董纪
朝代：明

别驾山居草作堂，胜如工部百花庄。鹤雏转顶丹砂渥，松木凝脂琥珀香。月下敲门僧问字，雪中扫径客携浆。林泉足可容真隐，只恐声名自播扬。
自述借俞原举韵
作者：董纪
朝代：明

书屋半间宽不多，小于安乐邵家窝。写经有客笼鹅去，问字无人载酒过。自喜身閒如野鹤，谁能心苦似么荷。短吟长咏忘朝夕，何异尧时击壤歌。
自述并柬王允夫少尹
作者：董纪
朝代：明

自脱江州旧泪衫，年登半百又逾三。星移斗柄还将北，雁到衡阳更不南。花暖蜜蜂衙未散，树阴穴蚁战方酣。钓船且避风波险，长恐蛟龙怒出潭。
自释
作者：董纪
朝代：明

有天即有日，在人生禀先。未形开辟后，已具混沌前。天运如磨转，日行犹蚁旋。夜夜向西没，朝朝出东边。今日复明日，不知几流年。大率百年期，三万又六千。其间阴晴外，一半夜相牵。天地自悠久，人生皆苟延。七十犹古稀，况可满百焉。但见世人死，不见日离天。圣贤何异人，虚名身后传。生前一滴酒，安能及黄泉。往者既如此，我何苦忧煎。
舟次采石
作者：董纪
朝代：明

风雨黄昏后，帆收采石来。人家临驿住，野庙向江开。蜡面倾浮蚁，灯花落细煤。谪仙何处问，夜静水声哀。
舣舟干山下时久雨新霁泥淖不及登山
作者：董纪
朝代：明

此雨败人兴，到山无分登。若非猿鹤怪，定是鬼神憎。泥污阶千级，云埋塔半层。振衣凌绝顶，空想旧游曾。
芦花舟为李孟起
作者：董纪
朝代：明

芦花深处屋如舟，彷佛渔家鹦鹉洲。沙暖可容鸥寄宿，月明还有鹤来投。掀篷浪影翻晴雪，绕壁风声聒暮秋。茶灶笔床都放得，醉堪伸脚更何求。
芭蕉士女二首
作者：董纪
朝代：明

惜春情重减香肌，正及提孩学步时。莫道芭蕉通换叶，已无一笔旧题诗。春来心事恐人知，懒写芭蕉叶上诗。记得霓裳新乐谱，晚凉偷按玉参差。
芭蕉士女二首·其一
作者：董纪
朝代：明

惜春情重减香肌，正及提孩学步时。莫道芭蕉通换叶，已无一笔旧题诗。
芭蕉士女二首·其二
作者：董纪
朝代：明

春来心事恐人知，懒写芭蕉叶上诗。记得霓裳新乐谱，晚凉偷按玉参差。
花朝徒步
作者：董纪
朝代：明

花气蔼晴芬，游人暖欲曛。白飞天际鸟，红起海东云。酒旆遥相指，渔歌断更闻。野塘春水黑，科斗自成文。
苏台夜泊
作者：董纪
朝代：明

扁舟暮抵阖闾城，愁听傍人话战争。龙井水光相荡潏，虎丘山色自阴晴。野花原是吴宫草，甲马曾来越国兵。西子不归台亦废，空留江月照人明。
草堂偶书
作者：董纪
朝代：明

屈曲缘江出路赊，青山多被四邻遮。岂无修竹来鸣凤，尽有垂杨宿暮鸦。俗祀勾龙招近局，僧逢谷雨寄新茶。往来尽是山王辈，不比寻常野老家。
草堂杂兴十首
作者：董纪
朝代：明

我亦西郊有草堂，何须定在碧鸡坊。桑麻得雨饶生意，榆柳参天尽作行。居鹤另存閒地位，种鱼新凿小池塘。高情此外犹何慊，只少扁舟系岸傍。我亦西郊有草堂，旁人错比百花庄。笔床茶灶皆新置，诗卷图书只旧藏。廛隐寄声求菊本，山僧折简送椒秧。豪华短促如春梦，不似田家饭力长。我亦西郊有草堂，野花山卉四时香。小儿学字涂鸦拙，奴子应门抵鹤长。自毁茶经高陆羽，不传琴散陋嵇康。太平朝野无遗佚，独为才疏得豹藏。我亦西郊有草堂，石为阶砌土为墙。竹间棋局消长夏，树底胡床候晚凉。五月新丝登杼柚，四时佳果当糇粮。远游多少忘归客，日日邛崃与太行。我亦西郊有草堂，超然与世欲相忘。兴来得句追陶谢，閒去抄书补汉唐。东里花开时独往，南邻酒熟每先尝。浮生已是中年后，镜里何嫌鬓发苍。我亦西郊有草堂，绿阴门巷麦风凉。缲车索索鸣中廇，烟火依依接近疆。溪女缬裙提瓮汲，邻翁挟俎隔田穰。熙熙实有先民乐，不比桃源事渺茫。我亦西郊有草堂，时从野老话农桑。匏瓜足食何忧馑，檿柘新栽莫漫伤。架上法书兼魏晋，案閒诸子杂荀扬。朝耕夜读吾儒事，可不焚膏继夕光。我亦西郊有草堂，苍苔满径石田荒。灯前夜寂妻儿语，场下秋晴老弱忙。细纺木绵登市价，先砻䆉稏纳官仓。开门不见徵租吏，便是田家一小康。我亦西郊有草堂，槿花篱落几斜阳。过桥野色分江断，绕屋禽声得树藏。㭨子作杯倾绿醑，鲈鱼斫脍抹红姜。应门只为溪童懒，客至长令倒屣忙。我亦西郊有草堂，梅花纸帐竹筐床。茅柴味薄葱椒烈，榾柮烟消芋栗香。为着残棋知胜负，因观通鉴识兴亡。何须抵死忧身外，万事无如醉作乡。
草堂杂兴十首·其一
作者：董纪
朝代：明

我亦西郊有草堂，何须定在碧鸡坊。桑麻得雨饶生意，榆柳参天尽作行。居鹤另存閒地位，种鱼新凿小池塘。高情此外犹何慊，只少扁舟系岸傍。
草堂杂兴十首·其七
作者：董纪
朝代：明

我亦西郊有草堂，时从野老话农桑。匏瓜足食何忧馑，檿柘新栽莫漫伤。架上法书兼魏晋，案閒诸子杂荀扬。朝耕夜读吾儒事，可不焚膏继夕光。
草堂杂兴十首·其三
作者：董纪
朝代：明

我亦西郊有草堂，野花山卉四时香。小儿学字涂鸦拙，奴子应门抵鹤长。自毁茶经高陆羽，不传琴散陋嵇康。太平朝野无遗佚，独为才疏得豹藏。
草堂杂兴十首·其九
作者：董纪
朝代：明

我亦西郊有草堂，槿花篱落几斜阳。过桥野色分江断，绕屋禽声得树藏。㭨子作杯倾绿醑，鲈鱼斫脍抹红姜。应门只为溪童懒，客至长令倒屣忙。
草堂杂兴十首·其九
作者：董纪
朝代：明
体裁：七言律诗

我亦西郊有草堂，槿花篱落几斜阳。过桥野色分江断，绕屋禽声得树藏。椰子作杯倾绿醑，鲈鱼斫脍抹红姜。应门只为溪童懒，客至长令倒屣忙。
草堂杂兴十首·其二
作者：董纪
朝代：明

我亦西郊有草堂，旁人错比百花庄。笔床茶灶皆新置，诗卷图书只旧藏。廛隐寄声求菊本，山僧折简送椒秧。豪华短促如春梦，不似田家饭力长。
草堂杂兴十首·其五
作者：董纪
朝代：明

我亦西郊有草堂，超然与世欲相忘。兴来得句追陶谢，閒去抄书补汉唐。东里花开时独往，南邻酒熟每先尝。浮生已是中年后，镜里何嫌鬓发苍。
草堂杂兴十首·其八
作者：董纪
朝代：明

我亦西郊有草堂，苍苔满径石田荒。灯前夜寂妻儿语，场下秋晴老弱忙。细纺木绵登市价，先砻䆉稏纳官仓。开门不见徵租吏，便是田家一小康。
草堂杂兴十首·其六
作者：董纪
朝代：明

我亦西郊有草堂，绿阴门巷麦风凉。缲车索索鸣中廇，烟火依依接近疆。溪女缬裙提瓮汲，邻翁挟俎隔田穰。熙熙实有先民乐，不比桃源事渺茫。
草堂杂兴十首·其十
作者：董纪
朝代：明

我亦西郊有草堂，梅花纸帐竹筐床。茅柴味薄葱椒烈，榾柮烟消芋栗香。为着残棋知胜负，因观通鉴识兴亡。何须抵死忧身外，万事无如醉作乡。
草堂杂兴十首·其四
作者：董纪
朝代：明

我亦西郊有草堂，石为阶砌土为墙。竹间棋局消长夏，树底胡床候晚凉。五月新丝登杼柚，四时佳果当糇粮。远游多少忘归客，日日邛崃与太行。
菊庄为陈孟宣
作者：董纪
朝代：明

茜水塘西第一家，竹篱茅屋枕鸥沙。数株画意婆娑柳，三径幽香隐逸花。彭泽郎官存故事，吴门老圃共生涯。从来因得延年力，晚节优游鬓未华。
葵轩为平恩尹苏德辅
作者：董纪
朝代：明

菊遇陶靖节，莲遇舂陵翁。菊取隐逸意，莲有君子风。嘉话至今传，所遇非虚蒙。卓哉苏平恩，襟期古人同。植葵用名轩，勉兹培养功。眷焉举可则，树德匡厥躬。进此正色黄，远彼乱朱红。夕萼知向西，朝葩还附东。卫足喻吾智，倾心喻吾忠。拳拳爱君念，对之弥敬恭。牛腰富品题，千里走诗筒。葵遇视菊莲，未必惭二公。花若敷而荣，轩若增而崇。勉旃名轩义，有初期有终。
蓦山溪·自警
作者：董纪
朝代：明

人生如寄，休作千年调。七十古来稀，有那个、长生不老。富贫贵贱，都是命安排，从奸狡，谁能保，一世常常好。如今眼底，故旧看看少。客至便须留，管甚么、杯盘草草。光阴后去，毕竟已无多，头白了，无分晓，费甚閒烦恼。
薄交行
作者：董纪
朝代：明

古人结交能结心，云天争高海同深。许身慷慨死知己，一诺不翅千黄金。近来此辈交难托，昨日寻盟今背约。动于利害计秋毫，未及春风已霜落。薄交薄交奚足嗔，莫望今人似古人。
蜡月十日大雪有怀去年在会诸友时临清已死
作者：董纪
朝代：明

去年西郊三日雪，故人满眼情欢悦。相邀不愧竹兜寒，酒后酣歌耳还热。今年西郊雪又飞，故人故人胡不归。公冶缧绁竟何罪，蓝关去马音书稀。临清官閒陶谢流，造物乃与人为仇。延陵欲挂树头剑，不知何处寻荒丘。此时尽为丰年喜，我思故人愁未已。忍向今年说去年，未必明年更何似。
螳螂捕蝉歌
作者：董纪
朝代：明

蜘蛛网破蜻蜓走，燕子穿花避鸦舅。幽人睡起静中观，更有蝉声在高柳。螳螂捕蝉蝉未知，黄雀又拟螳螂后。儿童调黐欲黏雀，竿动雀惊儿缩手。须臾螳螂亦引去，彼蝉蚩蚩得无咎。世间万事无不然，人或设机天却否。莫将閒虑挂眉头，不如且进杯中酒。
西郊晚晴
作者：董纪
朝代：明

老眼分明夕照前，依依墟里见人烟。东家笋作西家竹，南岸人耕北岸田。野店杏花沽酒市，石桥杨柳卖鱼船。太平已似开元日，雨顺风调喜有年。
览镜自嘲
作者：董纪
朝代：明

官样乌纱换角巾，已非巢许辈中人。枉烦徵币加殊礼，敢谓儒冠误此身。旧隐定招林鹤怨，前呵应被野鸥嗔。寄书杨璞能诗妇，添得愁眉日几颦。
诏赐民租喜而有作因次韵林泉
作者：董纪
朝代：明

纶音果自九重天，率土如逢击壤年。国用既饶宜有赉，民生从此乐无边。元丰歌咏非常比，贞观升平岂偶然。何幸岁收多十斛，已拚尽付酒家钱。
读书庄为张梦辰
作者：董纪
朝代：明

榆柳荫我门，萝薜网我屋。开窗与山对，逶迤见深谷。风来地如扫，云傍檐下宿。药苗青盖畦，桑柘连村绿。半间鹤平分，清玩靡不畜。纵横列左右，画卷杂诗轴。无侣酒一壶，有客棋再局。好琴弃书置，惜书典琴赎。笔床乾燕泥，茶烟暗溪竹。同游半纡绂，诸弟皆食禄。经年不入市，邻曲还往复。黄鸡啄黍肥，今岁畬田熟。新春已储庤，机鸣绢盈柚。衣食在温饱，官赋期早足。理乱既不知，亦竟忘宠辱。白头抱遗经，自课儿曹读。
谢李孟起同知惠扇
作者：董纪
朝代：明

南浦朝云月样裁，歘然飞坠五茸来。冰丝细薄难为骨，蝉翼轻盈易脱胎。重价倍增凡俗妒，仁风一播郁蒸开。欲酬远意将何物，草草题诗愧不才。
豫让
作者：董纪
朝代：明

生不匡君死报君，赵襄未害杀忠臣。头非自漆谁能漆，愧尔何劳更漆身。
贵妃袜
作者：董纪
朝代：明

脱下凌波一瓣莲，当时掷弃马嵬前。偶然老媪收藏得，犹有痴人费看钱。
贺张季自临濠还乡
作者：董纪
朝代：明

十年淮甸叹离居，喜得归来有敝庐。衣裂去时慈母线，囊留别后故人书。四邻访旧多为鬼，三径开荒半是墟。且把钓竿重整理，江南还有四腮鱼。
赠张孟经
作者：董纪
朝代：明

长沙太守子孙贤，湖海知名四十年。虎卧杏林监受谷，龙窥丹鼎候烧铅。胸中议论驱群惑，肘后方书得袐传。我有一生诗酒癖，如何到老不能痊。
赠郑有孚
作者：董纪
朝代：明

八卦元从一画传，河图出自洛书前。谁于太极言无极，数尽先天与后天。西蜀君平人服善，长安季主史称贤。嗟予学易空头白，寡过仍思再假年。
赠隐者张山人
作者：董纪
朝代：明

蒲团竹榻乌皮几，羽扇纶巾鹤氅衣。不独市朝无此客，山间林下见应稀。
赣州道中
作者：董纪
朝代：明

亲到金门奉紫泥，一麾遥领大江西。路从惶恐滩头过，诗向郁孤台上题。风撼紫藤鼯鼠立，雨深斑竹鹧鸪啼。九峰回首家何在，杳杳青天覆地低。
赵文敏公画马
作者：董纪
朝代：明

君不见良马出自余吾渊，体流赤汗口赭涎。目如华星走如烟，鸡鸣鞴越夕税燕。天地不足相周旋，亲随真龙飞上天。乃在元狩之二年，奚官鞚引丹墀前。锦鞯玉勒黄金鞭，重价不售如山钱。玉山之禾新甫柏，为刍为皂声籍籍。当时图写岂无人，神骏不传空自惜。开元画马谁称首，曹韩并驾真希有。歘见骅骝笔法亲，孟頫王孙今绝手。看画非难识画难，此图未许常人观。眼中有画始知画，但恨世无杨契丹。
赵松雪承旨瘦马图
作者：董纪
朝代：明

将军老去已封侯，汗血功成百战秋。得放华阳春草里，黄金何必更笼头。
过七里八冈
作者：董纪
朝代：明

黄昏宿山店，鸡鸣起晨炊。风雨亦戒行，恐失公家期。陆行多泥涂，山行多险巇。下高甫平地，及前复乘危。七里过八冈，车顿仆已疲。候门多稚子，衡门足栖迟。自非刺史荐，远道来胡为。西郊俨松菊，敢赋归来辞。
过淀湖
作者：董纪
朝代：明

舟前白鹤孤，相引过平湖。时景莺花月，烟村水墨图。朦胧山似有，浩荡地如无。天与东风便，帆开十幅蒲。
过郎当岭
作者：董纪
朝代：明

郎当岭外分司马，惶恐滩头奉使船。到处不如归去好，南窗寄傲北窗眠。
述怀寄张拱辰判簿二首
作者：董纪
朝代：明

行藏不必问如何，半百光阴撚指过。心在五湖忘世久，眼空四海阅人多。把来长剑犹能舞，改罢新诗复自哦。恨入江淹留别处，几回春水绿生波。落魄情怀自在身，得为田野白头人。沽来浊酒还能醉，典尽春衣只为贫。争席渔樵浑不识，忘机鸥鹭却相亲。老天有意留残喘，敢叹栖栖寂寞滨。
述怀寄张拱辰判簿二首·其一
作者：董纪
朝代：明

行藏不必问如何，半百光阴撚指过。心在五湖忘世久，眼空四海阅人多。把来长剑犹能舞，改罢新诗复自哦。恨入江淹留别处，几回春水绿生波。
述怀寄张拱辰判簿二首·其二
作者：董纪
朝代：明

落魄情怀自在身，得为田野白头人。沽来浊酒还能醉，典尽春衣只为贫。争席渔樵浑不识，忘机鸥鹭却相亲。老天有意留残喘，敢叹栖栖寂寞滨。
送临濠花仲敷归觐
作者：董纪
朝代：明

蒲叶青青芦笋长，渡江游子驾楼航。不期去路成归路，却认他乡作故乡。水涨淮河鱼正贱，花开野店酒初香。倚门望久清明近，急急还家到侍傍。
送吴友仁
作者：董纪
朝代：明

此行何处去，云是向京华。别意犹堪画，离杯不忍拿。水通三泖接，云起九峰遮。圣代恩波阔，归期定有涯。
送张通山赴杨氏西席
作者：董纪
朝代：明

通山父老思仇览，绛帐诸生待马融。要见闾阎他日效，尽知邹鲁旧时风。南船美味来蚶蛤，东阁重茵累豹狨。讲道从容有馀暇，好题佳句寄征鸿。
送李孟起贡士
作者：董纪
朝代：明

老朽归田日，贤良出仕时。未斟辞别酒，先写送行诗。红树江边驿，黄花宅畔篱。客程秋正好，去舸莫嫌迟。
送石达卿赴淮南之辟
作者：董纪
朝代：明

当代搜罗急俊英，岂容徒老鹿门耕。淮南幕府多招隐，水北山人最得名。参术正须归狄笼，盐梅甫用入商羹。只应湖上秋风起，犹为鲈鱼惜此行。
送罗照磨之官庐陵
作者：董纪
朝代：明

我昔观风十载前，绣衣光耀西江船。卖剑归耕十载后，君向西江我折云间柳。西江水，日日清，西江月，夜夜明。愿君之心如水复如月，洗民烦冤照奸谲。贤才为政效验多，要听一一归来说。
送翁应吕宪佥之罗浮
作者：董纪
朝代：明

绣衣分按处，父老候官船。绿水青山郭，红螺白酒天。不忧蛮俗悍，政要使君贤。公暇堪游息，苏堤尚宛然。
送苏温赴高州
作者：董纪
朝代：明

天寒野旷叫䲭鸮，愁说高州去路遥。章贡北来山抵浙，番禺南下水通韶。风摇橄榄枝头落，雨打桄榔树叶凋。他日归来再相见，九峰买酒话今宵。
送费彦庄还西蜀
作者：董纪
朝代：明

满载图书问去程，更休回首叹飘零。雪消巴水通巫峡，月照湘帆过洞庭。鸟道不消三月到，猿声莫向五更听。异乡久住忘羁旅，好看岩山雨后青。
送钱文规回凤阳
作者：董纪
朝代：明

游子廿年来故乡，里闾访旧半存亡。买羊上冢逢寒食，骑鹤缠腰对艳阳。花信风高红雨急，濠梁水暖白鱼长。江南父老临门待，带得亲知字几行。
送颙天际入南禅
作者：董纪
朝代：明

结茅来住水云边，面壁工夫几岁年。已悟佛乘无小大，不知人事有推迁。江湖远迹应俱扫，雨露恩深岂独偏。井上辘轳移得去，钵盂到处濯清泉。
送高德初左迁琼州学谕
作者：董纪
朝代：明

领职琼台去，心犹恋紫宸。不辞官独冷，但愿物皆春。卉服方沾化，儒冠信误身。雕题本非类，何意与相亲。
送黄师古归凤山卖药
作者：董纪
朝代：明

凤山之云如凤起，凤江之水清无滓。山中美人黄石孙，面山结屋临江水。家传一编圯上书，读书不为章句儒。年已三十未有须，学识迥与常人殊。春风杏林红绕屋，石田夜雨参苗绿。松花酿酒压流霞，茯苓煮饭抄香玉。卖药不较利重轻，丹砂炼得黄金成。伯休自谓人不识，何事女子犹知名。去年俄膺太守荐，歘然声价超群彦。南城最喜得贤才，无异昔时三语掾。金陵逆旅相逢日，舌似澜翻目如漆。胸中耿耿不得平，肯复区区事刀笔。促理归装买吴榜，囊无一钱胆何壮。三十六策此为上，能作良医比良相。
醉吟四首
作者：董纪
朝代：明

俯仰视茫茫，天地如许大。不知有何物，更在天地外。日月相代明，西没复东出。昨夜又今朝，四序常不失。大海渺无垠，自非人力为。天作与地设，古有何人知。自从有天地，人事几迁改。更过百年期，今人谁复在。
醉吟四首·其一
作者：董纪
朝代：明

俯仰视茫茫，天地如许大。不知有何物，更在天地外。
醉吟四首·其三
作者：董纪
朝代：明

大海渺无垠，自非人力为。天作与地设，古有何人知。
醉吟四首·其二
作者：董纪
朝代：明

日月相代明，西没复东出。昨夜又今朝，四序常不失。
醉吟四首·其四
作者：董纪
朝代：明

自从有天地，人事几迁改。更过百年期，今人谁复在。
采桑曲
作者：董纪
朝代：明

清晨采桑露如雨，妾身本是良家女。使君有妇妾有夫，妾请使君听妾语。人生节义重移山，一女二夫非等閒。秋胡黄金道旁意，直见生死嫌疑间。不惜朱颜镜中老，只恐蚕多叶稀少。蚕多叶少蚕苦饥，蚕少不堪衣债讨。朝桑暮桑欲如何，缫车未停催上梭。无心巧妆浓画蛾，镜台蛛丝萦网罗。
采石夜泊
作者：董纪
朝代：明

江月寒生千尺晕，江声暗流千古恨。谪仙醉魂招不来，月在青天谁与问。放歌把酒蛾眉亭，白露洒洒风泠泠。无人然犀照幽怪，夜静鱼龙还出听。
重登小孤山
作者：董纪
朝代：明

小孤祠庙向江开，使节经由两度来。路出山腰盘曲磴，亭栖树杪见妆台。银河水逆龙舟歇，碧落风生鹤驭回。我亦飘飘欲轻举，此身何异到蓬莱。
重阳有感
作者：董纪
朝代：明

衡门稚子笑牵衣，新酒初香豆荚肥。佳节重阳还复至，故人何处不曾归。黄花有约开偏早，白发无情落渐稀。未必晚年陶处士，觉今俱是昨俱非。
金仲宣画
作者：董纪
朝代：明

上方楼阁层峦颠，钟鼓髣髴云间传。丹梯有路容一到，伸手便可扪青天。霞标东望赤城近，水光下瞰潇湘连。褒斜潜通子午谷，瀑布倒挂香炉烟。曲阑回磴走千转，合抱长松知几年。衣冠何来抱琴客，莫是避世商山贤。夕阳残钓催罢去，西风快帆争后先。金郎笔法拟北苑，咫尺万里多清妍。高堂看画动归兴，明朝亦理松江船。
金陵怀古
作者：董纪
朝代：明

六朝事迹今何在，禾黍离离满地愁。商女隔江犹唱曲，远人怀土莫登楼。潮随雁落回京口，山作龙蟠护石头。记近酒家曾夜泊，秦淮寒月照孤舟。
金陵怀古
作者：董纪
朝代：明

桥逢朱雀题无柱，巷入乌衣住有人。野老不知前代事，却嫌过客问梁陈。
钱舜举捕鱼图
作者：董纪
朝代：明

脱蓑挂船尾，鼓枻坐船头。得鱼既换酒，欸乃扬中流。妻儿冒短篷，喜无风雨忧。日暮向何处，白鹭古时洲。
钱节妇
作者：董纪
朝代：明

此身本是未亡人，恐辱亡人敢辱身。拟与共姜同死誓，愿从孟氏接芳邻。连城白璧元无玷，出壑清冰不受尘。及见宁馨头角露，分明天锡两麒麟。
閒处光阴轩为章文浩二首
作者：董纪
朝代：明

窈窕轩窗面北开，百花都是旧时栽。青天有影池中见，白日无光树底来。酒令逡巡香未过，棋声剥啄梦初回。阑干朝暮惟多景，不着凡间一点埃。宜捲湘帘且莫垂，要看清景半涵池。云过影落萍开处，风起声来竹动时。对客不辞分险韵，留僧必欲了残棋。日长犹恨无消遣，髣髴仙家岁月迟。
閒处光阴轩为章文浩二首·其一
作者：董纪
朝代：明

窈窕轩窗面北开，百花都是旧时栽。青天有影池中见，白日无光树底来。酒令逡巡香未过，棋声剥啄梦初回。阑干朝暮惟多景，不着凡间一点埃。
閒处光阴轩为章文浩二首·其二
作者：董纪
朝代：明

宜捲湘帘且莫垂，要看清景半涵池。云过影落萍开处，风起声来竹动时。对客不辞分险韵，留僧必欲了残棋。日长犹恨无消遣，髣髴仙家岁月迟。
閒居二首
作者：董纪
朝代：明

茂林修竹是吾庐，身已无官也自如。莳药种花筋力倦，北窗高枕教儿书。风雨连朝不出门，晚来步屧看溪痕。不知笋过邻家去，篱落新添竹几根。
閒居二首·其一
作者：董纪
朝代：明

茂林修竹是吾庐，身已无官也自如。莳药种花筋力倦，北窗高枕教儿书。
閒居二首·其二
作者：董纪
朝代：明

风雨连朝不出门，晚来步屧看溪痕。不知笋过邻家去，篱落新添竹几根。
閒情二首
作者：董纪
朝代：明

酒滟珍珠白玉缸，多情蛱蝶小红窗。深深各出穿花去，还复飞来各一双。暑渴消时酒半醒，自调冰水贮银瓶。夕阳又带梧桐影，过到窗间第二棂。
閒情二首·其一
作者：董纪
朝代：明

酒滟珍珠白玉缸，多情蛱蝶小红窗。深深各出穿花去，还复飞来各一双。
閒情二首·其二
作者：董纪
朝代：明

暑渴消时酒半醒，自调冰水贮银瓶。夕阳又带梧桐影，过到窗间第二棂。
问天
作者：董纪
朝代：明

颜渊短于命，盗蹠终以寿。贞廉迫齑盐，淫富酒肉臭。奸凶恶不报，良善吉罔佑。兰蕙花易衰，萧艾根易茂。虽云物有数，天意实大缪。赋予亦既偏，视听复贸贸。是非竟何在，斯理孰可究。问天天不言，纳纳自昏昼。
闺思
作者：董纪
朝代：明

淡扫蛾眉羞自照，巧梳蝉鬓向谁誇。酒因不饮愁难遣，事为无凭恨转加。褥锦坐当交颈鸟，扇罗绣及并头花。欲题诗句无红叶，写遍窗间旧碧纱。
闺思二首
作者：董纪
朝代：明

病酒伤春十日过，爪痕不敢露金诃。莫令鹦鹉知消息，鹦鹉人前最口多。博山无火胆瓶空，何处香来别院中。应是钗头新茉莉，隔帘微度扇车风。
闺思二首·其一
作者：董纪
朝代：明

病酒伤春十日过，爪痕不敢露金诃。莫令鹦鹉知消息，鹦鹉人前最口多。
闺思二首·其二
作者：董纪
朝代：明

博山无火胆瓶空，何处香来别院中。应是钗头新茉莉，隔帘微度扇车风。
闻鹊
作者：董纪
朝代：明

昨夜灯花旦鹊声，不知有意与无情。丁宁稚子应门去，今日人来好出迎。
附宽河书后寄周仲鼒父子二首
作者：董纪
朝代：明

始终情意两蹉跎，离恨虽多话亦多。只有茜溪溪上月，照人一直到宽河。不是无心不寄书，越添烦恼寄何如。那堪一一从头写，欲寄还休意有馀。
附宽河书后寄周仲鼒父子二首·其一
作者：董纪
朝代：明

始终情意两蹉跎，离恨虽多话亦多。只有茜溪溪上月，照人一直到宽河。
附宽河书后寄周仲鼒父子二首·其二
作者：董纪
朝代：明

不是无心不寄书，越添烦恼寄何如。那堪一一从头写，欲寄还休意有馀。
除夕
作者：董纪
朝代：明

两在他乡见岁除，今年守岁在吾庐。小儿欢喜频行酒，犹子平安远寄书。陶令无心希厚禄，安仁有志赋閒居。劳生半百虽虚度，三径犹存不负予。
除夕与仲斋守岁语及乡中迁客有感
作者：董纪
朝代：明

赌酒搏拳夜甚哗，故人屈指半天涯。梅花冷笑东风里，守岁开筵有几家。
除夕立春
作者：董纪
朝代：明

今岁将除夜，明年预立春。未能荣及物，但觉老催人。漏滴时交子，星移月建寅。屠苏来次第，末后亦沾唇。
陪陆友章登佘山值雨
作者：董纪
朝代：明

行乐非无分，依违必有因。江山能爱客，风雨故留人。篷底茶烟湿，樽前竹叶醇。米家船似屋，到处白鸥驯。
集句次韵俞东村四首
作者：董纪
朝代：明

痛饮狂歌空度日，感时心绪杳难平。不堪吟罢东回首，水阁春寒阴复晴。幽居悄悄何人到，一点山萤照寂寥。欲寄所思无好信，夷歌几处起渔樵。蒹葭杨柳似汀洲，细草春香小洞幽。风景苍苍多少恨，烟波江上使人愁。黄昏溪上语人稀，零落交游我独悲。有约不来过夜半，谁收松下著残棋。
集句次韵俞东村四首·其一
作者：董纪
朝代：明

痛饮狂歌空度日，感时心绪杳难平。不堪吟罢东回首，水阁春寒阴复晴。
集句次韵俞东村四首·其三
作者：董纪
朝代：明

蒹葭杨柳似汀洲，细草春香小洞幽。风景苍苍多少恨，烟波江上使人愁。
集句次韵俞东村四首·其二
作者：董纪
朝代：明

幽居悄悄何人到，一点山萤照寂寥。欲寄所思无好信，夷歌几处起渔樵。
集句次韵俞东村四首·其四
作者：董纪
朝代：明

黄昏溪上语人稀，零落交游我独悲。有约不来过夜半，谁收松下著残棋。
雨潇潇戏而有所赠
作者：董纪
朝代：明

雨潇潇，泥滑滑，风如刀，耳如割。行路正难行，行人欲愁杀。马上顾舟中，贵郎遇富翁。驱驰莫相笑，同是路途穷。富翁舟中无坐立，贵郎马上毡衫湿。腰缠十万受此寒，不如在家贫亦安。
雩峡道中
作者：董纪
朝代：明

客况无聊只自悲，凄凉怕近夕阳时。收帘野店关门早，荷担樵夫下岭迟。雩峡水浑沙鸟浴，芦花烟起钓船炊。驱驰已觉劳形甚，愁说前滩路更危。
雪中寄朱梅雪
作者：董纪
朝代：明

纷纷三日不肯积，顷刻聚来平路岐。寒窗夜误鸡报曙，冻树昼集乌号饥。南邻酒伴可走觅，东家蹇驴难借骑。不如闭门自引满，此际岂是千人时。
雪后宿城南精舍
作者：董纪
朝代：明

因寻竹院到江村，释子初归客在门。残雪又颠风作党，寒潮已落岸留痕。研池滴水冰随结，炉烬飘香火自温。借榻西窗学趺坐，一灯寂寂照黄昏。
雪煮茶三首
作者：董纪
朝代：明

梅雪轩中雪煮茶，一时清致更无加。销金帐底羊羔酒，莫向陶家说党家。梅雪轩中雪煮茶，倚阑和雪看梅花。新年第一逢清赏，当作人间胜事誇。梅雪轩中雪煮茶，无人知此淡生涯。肩舆迎送劳烦主，比似山阴兴不赊。
雪煮茶三首·其一
作者：董纪
朝代：明

梅雪轩中雪煮茶，一时清致更无加。销金帐底羊羔酒，莫向陶家说党家。
雪煮茶三首·其三
作者：董纪
朝代：明

梅雪轩中雪煮茶，无人知此淡生涯。肩舆迎送劳烦主，比似山阴兴不赊。
雪煮茶三首·其二
作者：董纪
朝代：明

梅雪轩中雪煮茶，倚阑和雪看梅花。新年第一逢清赏，当作人间胜事誇。
霸上军
作者：董纪
朝代：明

三纲陵夷秦失鹿，天下纷纷竞追逐。白蛇当道毒伤人，神剑一挥蛇母哭。素车来降轵道旁，诸侯有约当为王。悉与父老除，苛法约三章。仓粟既多兵有粮，不劳献飨持牛羊。逆理则败顺则昌，何必猛士守四方。君不见弑义帝，屠咸阳，阴陵失道嗟天亡。
顾定之墨竹二首
作者：董纪
朝代：明

木脱百草枯，此君有贞节。独于岁寒时，居然傲霜雪。种竹何必多，无则令人俗。萧萧一两竿，清风自然足。
顾定之墨竹二首·其一
作者：董纪
朝代：明

木脱百草枯，此君有贞节。独于岁寒时，居然傲霜雪。
顾定之墨竹二首·其二
作者：董纪
朝代：明

种竹何必多，无则令人俗。萧萧一两竿，清风自然足。
题友人山居
作者：董纪
朝代：明

烟萝寂寂荫柴扉，路入苍苔一径微。江燕定巢来自熟，岩花结子落还稀。修琴有制先抄谱，沽酒无钱更典衣。采药山童终日去，夜深常与鹤同归。
题叶子澄草堂卷
作者：董纪
朝代：明

背郭烟村四五家，吾庐幽僻更无加。溯风紫燕时穿幕，避雨黄蜂早退衙。笋过邻家还作竹，豆沿篱落自开花。安仁已著閒居赋，韦曲樊川未足誇。
题姚澹如画扇寄梁彦思大尹
作者：董纪
朝代：明

青山深处白云多，茅屋依然在涧阿。借问隐君归去后，故园秋色近如何。
题张伯英画
作者：董纪
朝代：明

江山如画只依然，陈迹分明在眼前。茉莉花开还满路，荔枝树老又增年。岩中有客携家隐，马上何人衣锦还。信是闽乡文物盛，长歌短句锦连篇。
题扇
作者：董纪
朝代：明

无人学得广陵散，月白风清试一弹。万籁不鸣群动息，九霄云外舞青鸾。
题扇
作者：董纪
朝代：明

蹇驴乘兴雪中来，踏遍江村不见梅。咫尺有无须一到，寒香寥落寺门开。
题扇次韵姚比玉
作者：董纪
朝代：明

甫里西来笠泽东，扁舟髣髴似龟蒙。旧时记得相逢处，恰与如今画里同。
题杨竹西不碍云山楼
作者：董纪
朝代：明

斯楼不与云山碍，十二阑干在半天。云自往来飞鸟上，山尤隔越去帆前。歌儿莫放高声起，画史惟将远意传。日日登临留客醉，四时风月浩无边。
题画
作者：董纪
朝代：明

一从刘阮离天台，洞口桃花几度开。知道再无相见日，当时不放出山来。
题画二首
作者：董纪
朝代：明

冻云压树雪漫山，楚尾吴头髣髴间。日暮天寒鸟飞绝，此翁何事却忘还。春山寂寂鸟不鸣，阿咸自求弦上声。更无知音一赏遇，胸次磊磈难为平。
题画二首·其一
作者：董纪
朝代：明

冻云压树雪漫山，楚尾吴头髣髴间。日暮天寒鸟飞绝，此翁何事却忘还。
题画二首·其二
作者：董纪
朝代：明

春山寂寂鸟不鸣，阿咸自求弦上声。更无知音一赏遇，胸次磊磈难为平。
题画五首
作者：董纪
朝代：明

罢钓归来不汝期，无心说起烂柯时。仙家岁月真如许，也向山中看奕棋。水光山色晓苍茫，远树浮岚寺半藏。还尽夜来听雨债，片帆今日过潇湘。鼓瑟齐门事已非，抱琴何惜赏音稀。有弦争似无弦达，閒看閒云出岫飞。江上青山可隐居，钓船到处有鲈鱼。姓名却在人间世，只恐安车诣草庐。门外数株韦偃树，屋头一带巨然山。江南旧日经行处，多有人家似此间。
题画五首·其一
作者：董纪
朝代：明

罢钓归来不汝期，无心说起烂柯时。仙家岁月真如许，也向山中看奕棋。
题画五首·其三
作者：董纪
朝代：明

鼓瑟齐门事已非，抱琴何惜赏音稀。有弦争似无弦达，閒看閒云出岫飞。